text:
लक्षण (वीर) :-
घटना का कारण संबंधी जब कुछ बात विचित्र कहात।
तब विभावना नामक उहवाँ अलंकार बा मानल जात॥
उदाहरण (सवैया) :-
पवली कबे सैनिक शिक्षा न किंतु सदा सधली ह अचूक निशाना।
अबला बनि के अइली जग में कइली बध किन्तुस कई मरदाना।
रहली जहिया ले सशस्त्रइ न पा सकली कतही ठहरे के ठेकाना।
एक नामी किला कइली कबजा धइली जहिया से निरस्त्री के बाना॥
* * * *
तिलक बरच्छाा ना भइल कनियाँ के न ठेकान।
दुलहा गइले चढ़ल पालकी बिलकुल भइल उतान॥
नया पालकी नया चाँदनी झण्डीु नया बन्हा<इल।
दुलहा खातिर नया बस्त्रण तुरते के कीनल आइल॥
गइल पालकी फूल और माला से सजी सजावल।
सिंहा संख नगारा बीगुल बाजा गइल बजावल॥
हीत मीत परिवार परोसी जे जहवें सुनि पावल।
काम धाम निज छोडि़ सजी बरियात करे के धावल॥
गन्त ब्य़ जगह पहुँचल बरात कनियाँ ना किन्तुn भेटाइल।
हो के निराश पूरा बरात अपना घर-घर चलि आइल॥
केवल एगो वर न लवटले देखे घर परिवार।
खीसिन ऊ ऊहवें हो गइले जरि मरि के अंगार॥
सवैया :-
बिनु बैर के आपुस में दुइ गोल बनाइ के ईंट चलावल जाला।
ईंटिया ई बने बिना माटिये के बिनु आगि के लाल पकावल जाला।
बिना चलले कई कोसवा के पेड़वा इहवाँ सपरावल जाला।
बिनु बाढि़ये के दहि बारा इहाँ नदियान में आवत पावल जाला॥
पहिली विभावना
लक्षण (दोहा) :-
बिनु कारन के कार्य कुछ जहाँ सिद्ध हो जात।
तब विभावना के उहाँ पहिला भेद कहात॥
उदाहरण (ताटंक) :-
बादर एक बूँद ना अरसल ना जल के छिड़काव भइल।
रामजन्म का धरती पर कीचड़ के किंतु जमाव भइल॥
तीर्थ नहाला और देवता क दरसन जे लोग करे।
ओकरा स्वार्ग मिलेला मन में इहे भावना लोग धरे॥
किन्तु् असों केहू नहा न पावल ना देवता के दरस भइल।
तबो हजारन लोग अयोध्याे से सीधे सुरधाम गइल॥
दोहा :-
बिनु सैनिक शिक्षा लिए बेधे लक्य्े अचूक।
फूलन बिनु लहसन रखे साथ कई बन्दू्क॥
एगो गुण बा चाय में सचमुच बड़ा महान।
करा देत बा जल बिना इच्छा भर जलपान॥
सोरठा :-
हाथ पाँव से हीन उलटा रुख से बैठि के।
हाँकत रथ सु प्रवीन सदा सारथी सूर्य के॥
दूसरी विभावना
लक्षण (ताटंक) :-
जब अपूर्ण अथवा अयोग्यू कारण भी कार्य बनावेला।
तब विभावना अलंकार के दोसर भेद कहावेला॥
सार :-
कम अथवा अयोग्यn कारण से जहाँ कार्य हो जाला।
तब विभावना अलंकार के दूस भेद कहाला॥
उदाहरण (ताटंक) :-
दाना एक सौ आठ जुटा जप माला लोग रचावेला।
ऊ माला जपि संत पुजारी शान्ति सर्वदा पावेला॥
पुलिस एक दाना कम वाला माला ना विसरावेला।
उहे एक सौ सात हाथ में माला निज सरियावेला॥
तब उहे चला के दुओ लड़ाकू दल के शान्तव बनावेला।
आा अपने भी निश्चित शान्त हो करके मौज मनावेला॥
दोहा :-
कौरव गुरू का मूर्ति से सीखि धनुष अभ्यारस।
एकलव्यु भइले प्रथम धनुर्वेद में पास॥
बिलकुल कम श्रम छात्र करि दरजा पास कहात।
कम्मेल श्रम करि टीचरो वेतन बा पा जात॥
नेता कुरुसी पाइ के अपने बा धनिकात।
सजी गरीबी देश के ओतने से मिट जात॥
* * *
कवनो कवनो गउवाँ में हरिजन का तिन गो परिवारे के।
पक्काo घर नया दियात एकदम बनवावल सरकारे के॥
बस एतने से आवास समस्याद हरिजन के हल हो जाता।
अब तक के घोर उपेक्षा सब सरकारी एहि में धो जाता॥
तीसरी विभावना
लक्षण (दोहा) :-
बाधा या प्रतिबंध का रहते कारज होय।
तीसरी तहाँ विभावना मानत कवि सब कोय॥
उदाहरण (सवैया) :-
मंदिर का बने में जे बाटे रुकावट ऊ हटे ई सबका मन भावल।
बनि गैल पलान तथा बहुसंख्यरक लोग अयोध्यान का ओर सिधावल।
दस लाख ले लोग बन्हारइल और हजार ले यत्नय में जान गँवावल।
तवनों पर जे उहाँ रोक रहे केहुवे ओह रोक के रोकि न पावल॥
सार :-
रोक लगावत गइल बड़ा आ पहरा कड़ा दियाइल।
पन्द्राह ट्रेन और सरकारी बस भी सजी रोकाइल।
निजी सवारी चलि ना पावल पैदल लोग पिटाइल।
तवनो पर बहुतेक भक्ताजन पुरी अयोध्या आइल॥
दोहा :-
यदपि नकल आ घूस पर लागल बा प्रतिबंध।
तदपि चलत बाटे दुओ होत न बाटे बन्दु॥
फूलन अपना के रखें धन बन बीच छिपाय।
लेकिन पूरा देश का चित पर गइली छाय॥
कवच बान्हि धन विभव के गइल घमण्डेय फूल।
फूलन ओही के हरें रुपया करें वसूल॥
अनसिखुवन के एक गो छोटका गोल बनाय।
फूलन कई बटालियन दिहली फौज हराय॥
* * * *
रोके के दहेज यत्नo केतने बा भइल किन्तुo
हो के और तेज ऊ समाज में चलत बा।
मूसन के मुवावे के केतने दवाई बाटे
किंतु जाति ओकनी के फूलत फलत बा।
जनसंख्यात देश के घटावे के उपाय कई
होता किंतु ऊपरे मुहें ऊ उछलत बा।
बाढि़ बा रोकात किंतु ''सारी नदी के जल-
खतरा का ऊपर '' रिपोट निकलत बा॥
चौथा विभावना
लक्षण (वीर) :-
जौन कार्य जौना कारण से सिद्ध होत संभव न दिखात।
पर यदि सिद्ध होय तब चौथी विभावना बा उहाँ कहात॥
या
अथवा अ-प्रत्याीशित कवनो कारण आ के करि दे काम।
तब विभावना चौथी उहवाँ अलंकार के होला नाम॥
उदाहरण (सार) :-
राजपूत या यादव दूनूँ अडि़यल जाति कहालें।
बाजी लगा जान के अपना टेक सदा निज पालें॥
एक और दुइ दुओ जाति में क्रमश: अइसन भइलें।
जे अपना करनी से आपन जाति कलंकित कइले॥
वीर :-
पहिले के प्रधानमंत्री अब काँगरेस अध्यइक्ष कहात।
उहे मुलायम के बाधा अब टारि रहल बाड़े दिन रात॥
जे नेहरू के नाम जगत का बड़का में बा सदा गनात।
उनका नाती राजिव से ई आशा रहे कइल ना जात॥
निज उपहास करावत बाड़े दिनदिन घटत प्रतिष्ठाा जात।
कुल के नाम डुबावत में ना बाड़े तनिक धिनात लजात॥
* * * *
के जानल कि फूलन में एतना कठोरता होई।
के जानल कि फूलन के दल दुख के बीआ बोई॥
के जानल कोमल दल फूलन के विक्रम हित तरसी
आ फूलन से दुइ बरीस तक एतना गोली बरसी॥
के जानल कि फूलन का दल से एतना भय छायी।
आ ऊ अपना प्रति जनता का मन में घिन उपजायी॥
सवैया :-
पतियाय न केहू भले हमरा एगो सिंह विचित्र करेला देखाइल।
ओह सिंह का पेट से फूटि के दूइ गो केरा के खम्भ हवे बहिराइल।
रहि एक समान दुओ समानान्तइर नीचे की ओर हवे बढि़ आइल।
जब भूमि में आके छुवाइल तऽ दुओ केराका खम्भी में कंज फुलाइल॥
ओह सिंह का पीठि का ऊपर एक पावर हाउस हवे सिरिजाइल।
ओहि में बा मशीन कई गुण जेकर मुश्किल बा हमरा से कहाइल।
दहिने तथा बाएँ ओ हाउस से सटले गज सुण्डल बा दूगो टँगाइल।
एक मीटर ले निचहीं बढि़ के दुओ सुण्ड न में हवे कंज फलाइन।॥
एक शंख बा हाउस का उपरा जेकरा उपरा जल राशि देखात बा।
जहां तीनि गो कंजन का बिचवाँ निल पुष्पर संगे जल में लहरात बा।
दिन रात सजी रितु में सब फूल फुलाइले लौकत ना कुम्हिलात बा।
कबे लूह लगे नहीं सीत सतावत ऐसन फूलन के करामात बा॥
पाँचवी विभावना
लक्षण (सार) :-
जब विरुद्ध कारण से कवनो कार्य सिद्ध हो जाला।
तब विभावना अलंकार के पंचम भेद कहाला॥
उदहारण (वीर) :-
गरम खून से पूरी अयोध्याच के धरती जब इगल सिंचाइ।
सिंह मुलायम आ बी.पी. के तन दूनूँ के गइल जुड़ाइ॥
बी.पी. कुरुसी पर से गिरले लागल बड़ा जोर से घाव।
मित्र चन्द्रोशेखर का घर में बाजल अब आनंद बधाव॥
आइल खिजाँ अयोध्यार में तब पतझड़ भारीनर संहार।
बुलबुल भइल बुखारी के मन चहके लागल पाइ बहार॥
काँगरेस का ऊपर बरिसल पूस माघ के पाला ठार।
आँखि और मुँह दुओ मूँदि के सूतल कुकुर कुण्ड॥ली मार॥
दोहा :-
कइले युद्ध कलिंग में जब अशोक घनघोर।
तब उपजल मन में दया फइलल चारू ओर॥
सोडियम पानी में परत जरि के सजी बिलात।
जीयत चूना पाइ के पानी बा गरमात॥
बहुते धीकल तेल में यदि पानी परि जात।
बहुत भयंकर रूप धरि आगी बा बरि जात॥
जल पा के चूना कली उगिलत एतना ताप।
जल खौले लागत तुरत तपि के अपने आप॥
दुख देके सुख जात बा सुख देके दुख जात।
जरत बिना लखि शत्रु के आपन हृदय जुड़ात॥
शत्रु हृदय के जलन सुनि आपन हिय हरखात।
रिपु के हृदय फुलात सुनि आपन जिउ जरि जात॥
समदरसी बुझि राम के बालि गँववले प्रान।
शत्रुदूत सुग्रीव बुझि पवले सुख सम्मा।न॥
राति इहाँ से जाति बा करि के जग उजियार।
दिवस जात बा जगत के दे के घोर अन्हायर॥
सवैया :-
जब भीषम ग्रीषम में चिरई अति आतप से अकुलात हवे।
तब लोटत धीकल धूरि में शीतलता ओहि में मिलि जात हवे।
जब जाड़ विशेष परे ओहि में पछुवा सिहिके न सहात हवे।
चिरई जल ठार में जाके नहात त ओकर देहि दनात हवे॥
पुरवा के विछावन आ जहाँ भोजन पत्तल में अब ले परोसाला।
ऊहे प्रताप के पावनता सब राजन में सिरमौर गनाला।
पँतिहा सत्काेम करें तब आसन ओ सबके अति ऊँच दियाला।
शिशु के तुतरी बतिया सुनि के घरवालन के हृदया हरखाला॥
छठवी विभावना
लक्षण (दोहा) :-
कारण के उत्पदत्ति जब कारज से हो जात।
तब विभावना के उहाँ छठवाँ भेद कहात॥
उदाहरण (वीर) :-
बिनु करफ्यू तुरले जनता जब गइल रहे दस लाख बन्हाnइ।
तब कुछ लोग तूरि के करफ्यू तीर्थ अयोध्याख पहुँचल जाइ॥
पटना दिल्लीत और लखनऊ तीनूँ में कलमी सरकार।
एगो राजिव का पानी से चलत सिंचाई के बा कार॥
यदि राजिव से पानी वावल एको मिनिट बन्दे हो जाय।
तीनूँ कलम एकही साथे जइहें तुरते सूखि झुराय॥
असों अयोध्यास में बिनु कारन दीहल बा कुछ लोग मुवाइ।
जहिया केस कचहरी पहुँची जाई कुशल वकील रखाइ॥
ऊ पहिले सुनि के सब घटना धारा पढि़ ली ध्या॥न लगाइ।
तब कारज में जोहि जाहि के कारन कवनो दी उपराइ॥
कवित्त :-
बहुमत से पैदा होत कुर्सी परन्तुव अब
कुर्सी से पैदा होत बहुमत देखात बा।
कर्जा सरकारी माफ कैल जात जेकर बा
ओ सब के वोट ओही दाम से किनात बा।
दे के आरक्षण अधिकांश जनता के मत
ओही आरक्षण से समूचा बदलात बा।
अयोध्या् में मन्दिर निर्माण रोकि मीयन का
मत पर मोहर मनो आजे मरात बा॥
दोहा :-
गरुड़ ध्वरज पद पद्म से गंगा के अवतार।
उमा शंभु कर कंज से कर तोया के धार॥
गोली शालिग्राम से लाल नदी के धार।
बहल अयोध्यार में असों डूबल लोग हजार॥
कमल कबे कारन बनल ब्रह्मा भइले काज।
अब स्रष्टार बनि के रचें कमल कुसुम सिरताज॥
माटी के कारन बना ईंटा सदा गर्हात।
नुन्छाे लगि के ईंट से माटी पुनि बनि जात॥
कारन बनि के मेघ बा धरती के जल देत।
ऊहे जल पुनि भाप बनि रुप मेघ के लेत॥
ईश्व र कारण होइ के मानव रचे सचेत।
मनुज कल्पनना में पुन: ईश्व र के रचि लेत॥
* * *
सवैया :-
निज पित्रन के जब पानी प्रदान करे बदे बैठले पंडित ज्ञानी।
तब बोलल पितृ समूह कि ना जल लेब इहाँ अब लौटत बानी।
बहे पानी में मीन परंतु इहाँ तोहरा करे मीन बहावत पानी।
मछरी बहे पानी में पै तोहरा कर में मछरी जनमावत पानी॥


c: text/html

text:
भोजपुरी फिलिमन के सदाबहार सुपर स्टार रवि किशन महुआ टीवी के लोकप्रिय शो “नाच नचैया धूम मचैया” के होस्टिंग नियमित रूप से ना करीहें काहे कि एह घरी उनुका बैक टू बैक कई फिलिम के शूटिग करे के पड़त बा. एह फिलिमन में भोजपुरी आ हिन्दी दुनु के फिलिम बाड़ी सँ.
सैफ अली खान के होम प्रोडक्शन फिल्म “एजेंट विनोद” के शूटिंग कुछ कारण से तीन दिन अधिका चल गइला से उनुकर सगरी कार्यक्रम गड़बड़ हो गइल बा. रवि किशन के कहना बा कि “नाच नचैया धूम मचैया” उनुका दिल से जुडल शो हवे आ ऊ कबो ना चहलें कि एह शो से दूर होखे के पड़े.
बहरहाल रवि किशन के जगहा एह शो के एंकरिंग अब के करी एह खातिर संशय बनल बावे. बतावे जोग बा कि रवि किशन का एंकरिंग में “नाच नचैया धूम मचैया” जबरदस्त कामयाबी पवलसि आ बिहार उत्तर प्रदेश में त एह शो के टीआरपी “जस्ट डांस” शोओ से अधिका रहल.
(स्रोत – उदय भगत)

robotstxt: allowed

filter: keep


text:
ईसाई धर्म
ईसाई धर्म (अंगरेजी: Christianity; उच्चारण: क्रिश्चियनिटी) एगो इब्राहिमी धर्म हवे जे एक ईश्वर के माने ला आ ईसा मसीह के जीवन आ शिक्षा पर आधारित धर्म हवे। ई दुनिया के सभसे बड़हन धर्म हवे जेकर अनुयायी लोग 2.4 अरब से ढेर बा आ एह लोग के ईसाई कहल जाला। ईसाई धर्म के प्रमुख ग्रंथ के बाइबिल हऽ। ईसाई लोग नेपाल आ ईस्रायल मे शनिश्चर आ बाकी सभ देश मे अतबार के दिन संगति आ पूजा-प्रार्थना करे ला। ई सभ अभिवादन मे जय मसिह कहेला। ई लोकैन के संगति वा प्रार्थना करे वला भवन वा घर के गिर्जाघर वा चर्च कहल जाला।


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- अविनाश चन्द्र विद्यार्थी
- आचार्य महेन्द्र शास्त्री
- आचार्य श्रद्धानन्द अवधूत
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया यादव
- कन्हैया सिंह 'सदय'
- कबीरदास
- कमला प्रसाद मिश्र ‘विप्र’
- कलक्टर सिंह ‘केसरी’
- कुंज बिहारी 'कुंजन'
- कुबेरनाथ मिश्र 'विचित्र'
- कुलदीप नारायण ‘झड़प’
- केशव मोहन पाण्डेय
- कैलाश गौतम
- गंगा प्रसाद 'अरूण'
- गंगाशरण शर्मा
- गणेश दत्त ‘किरण’
- गायत्री सहाय
- गुरूविन्द्रा सिंह 'गुरू'
- गुलाबचंद सिंह ‘आभास’
- गोपालजी ‘स्वर्णकिरण’
- गोबर्धन ‘भोजपुरी’
- गोरख पाण्डेय
- घाघ
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- चौरंगीनाथ
- जगदीश ओझा ‘सुन्दर’
- जगदीश खेतान
- जगदीश पंथी
- जगन्नाथ
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- टेकमन राम
- ठाकुर बिसराम सिंह
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ भगवान सिंह 'भास्कर'
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दरसन दास
- दरिया साहेब
- दिलीप कुमार
- दुर्गाशंकर प्रसाद सिंह 'नाथ'
- दूधनाथ उपाध्याय
- देवेन्द्र आर्य
- धरनीदास
- धरमदास
- धरीक्षण मिश्र
- नज़ीर बनारसी
- नन्दकुमार त्रिपाठी
- नर्वदेश्वर पाण्डेय देहाती
- परमहंस शिवनारायण स्वामी
- परिचय दास
- पलटूदास
- पाण्डेय कपिल
- प्रकाश उदय
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रसिद्ध नारायण सिंह
- प्रो. हरिकिशोर पाण्डेय
- फतेहचन्द ‘बेचैन’
- फन्दोत्तीर्णानन्द पुरी
- बच्चू पाण्डेय
- बाबू रघुबीर नारायण
- बिसराम
- बेढब बनारसी
- बैधनाथ पाण्डेय 'कोमल'
- भगवती प्रसाद द्विवेदी
- भारतेन्दु हरिश्चंद्र
- भिखारी ठाकुर
- भीखम राम
- भीखा साहब
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनसा राम
- मनोरंजन प्रसाद सिंह
- महातम मिश्र 'गौतम'
- महेन्द्र मिश्र
- मास्टर अजीज
- मुकुन्द मणि मिश्रा
- मुफ़लिस
- मृत्युंजय अश्रुज
- मोती बी.ए.
- रंगनाथ द्विवेदी
- रमाशंकर वर्मा ‘मनहर’
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामदेव द्विवेदी ‘अलमस्त’
- रामनाथ राजेश
- रामनारायण उपाध्याय
- रामपति रसिया
- रामविचार पाण्डेय
- रामेश्वर सिंह 'कश्यप'
- राहगीर
- राहुल सांकृत्यायन
- लछिमी सखी
- लव कान्त सिंह
- विजय मिश्र बाबा
- विद्या शंकर विद्यार्थी
- विवेकी राय
- विश्वनाथ प्रसाद 'शैदा'
- वैदेहीशरण 'बनियापुरी'
- व्यंग्य
- शशि प्रेमदेव
- संत गुलाल साहब
- संत गोरखनाथ
- संत ताले राम
- संत देवदत्त
- संत भगती दास
- संत रैदास
- सत्यनारायण मिश्र ‘सत्तन'
- समता सहाय
- सुनील चौरसिया "सावन"
- सुभाष पाण्डेय
- सुरेश कांटक
- सौरभ पाण्डेय
- स्वामी भिनक राम
- स्वामी विमलानन्द सरस्वती
- हरिद्वार प्रसाद ‘किसलय’
- हरिराम द्विवेदी
- हरिवंश पाठक 'गुमनाम'
- हीरा ठाकुर
- हीरा डोम
चिन्ता के अगनी - राधा मोहन चौबे 'अंजन'
चिन्ता के अगनी तहरा के लेस-लेस खा जइहें
ए मैना तू आसरा छोड , तोता फेरु ना अइहें।
काहें आंख मिलवलू कइलू फुदुक-फुदुक के खेला
पतइन के कोरा में सटि के खूब लगवलू मेला
ना जनलू की पतझड़ आई, पात-पात झर जइहें
ए मैना तू आसरा छोड़ , तोता फेरु ना अइहें।
ढेर बहाना कइलू जग से, कनखी से बतिअवलू
देश-काल मौसम सगरो के ठुकरवलू लतिअवलू
पछतइला में का बाटे अब बीतल दिन लवटइहें
ए मैना तू आसरा छोड़ , तोता फेरु ना अइहें।
फगुनी हवा चइता के पुरवा बरखा परल फकारी
जड़वा के साथे-साथे रस लुटलू पांखि पसारी
भरल उमरिया के सब साथी ढलती के अपनइहें
ए मैना तू आसरा छोड़ , तोता फेरु ना अइहें।
आपन जिंनगी अपने काट ना केहू दुख बांटी
इ दुनिया ह सुख के साथी दुख के देहियां माटी
सुख में जे-जे चहकल साथे असमय देख परइहें
ए मैना तू आसरा छोड़ , तोता फेरु ना अइहें।
लागल पल भर पलक सुगनवा अचके में आ गइले
अइसन उमगल प्राण दुनू के साथे में उड़ गइले
मिलल नयन तब प्राण जुड़ाइल अंजन नसन जुड़इहें
ए मैना तू आसरा छोड़ , तोता फेरु ना अइहें।
----------------------------------
नाम: राधा मोहन चौबे 'अंजन'
जनम: 4 दिसम्बर 1938
जनम थान: शाहपुर-डिघवा, थाना-भोरे
गोपालगंज, बिहार
रचना: कजरौटा, फुहार, संझवत, पनका, सनेश, कनखी, नवचा नेह,
अंजुरी, अंजन के लोकप्रिय गीत, हिलोर आदि
अंक - 80 (17 मई 2016)
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
आईं तनी नगीच। पँजरे बइठीं। कुछ कहीं, कुछ सुनबो करीं। अधछुट बा जे गाथा कहनीं टप्पा धरी। एकरे अलमें जिनिगी-जाड़ अनगिन जंगल तुंग पहाड़, अनगैर...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
मामा ना इमिली घोटावेलन, लिहले हाथ में लोटनिया बेचबऽ का मामा आज बोलऽ ना, किया आपन तूँ भगिनिया .. । सब दिन रखलऽ हियरवा के तरे आजू ना भगिनिया...
-
ससुरारी के बतिया पर तू अगराइल बाड़ा काहे हो? महतारी बपसी से एतना अझुराइल बाड काहे हो? हम पहिले कहले रहनी कि महंगाई बाटे दू गो बस! आधा...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
चुपके दूर छितिज से डुघुरल आइल रे रतिया। रुखवन के पतइन में विहगन के अँखिया निदिआइल; दिनवाँ के मनमोहक सुषमा अब झट से मुरझाइल, करिया ओढ...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से...


text:
बाबा – बाबुजी के बाबुजी, बाबा कहाले , आ पुजा पाठ करावे वाला पंडी जी के कतहु कतहु लोग बाबाजी कहेला , कई हाली ओहि पंडी जी के लईका के जोडा पारी के लोग बाबा कहेला । बाकी हम जवन बाबा एजुगा लिखले बानी एह बाबा आ आ बकिया बाबा मे बाडा अंतर बा । अब तनि देखल जाउ की बाबा आ रंगबाज के कहात बा एह घरी ।
बाबा आ रंगबाज – जेकर बोली अईसन जवना मे घमंड आ गरुर होखे , घमंड आ गरुर अईसन जवना से केहु के नाफा ना नुकसाने होखे वाला बा , जेकरा करतुत से घर के त घर के मय जवार के लोग तबाह बा , जेकरा खाति लईकन के पाछे सीटी बजावल बाँये हाथ के काम बा , जेकरा से लोग डेराला , जेकरा खाति केहु मारल पीटल केहु के लपडियावल थपरियावल बहुत आसान बा । कई हाली गलती से एह लोगन से नीमन काम भी हो जाला त ओहु से बाबा भा रंगबाज के परतोख दिहल जाला । एह लोगन के अपना छोडि के दोसरा के चिंता फिकिर ना रहेला , ई लोग कतनो बाउर काम कई सकेला आ करेला , ई लोग हमेसा जीट जाट मे रहेला , दबंगई , माने केहु के दबावल सतावल त एह लोगन के असली गुन ह , आ एह लोगन से डेरा के जवन आदर भाव निकले ला ओह पे संगिया वाला लोग एह लोगन के बाबा कहे लागेला आ पीठ पाछे रंगबाज ।
आवारागर्दी के दुसरका नाव बाबा आ रंगबाज ह , ना पढे लिखे वाला के दोसरका नाव बाबा आ रंगबाज ह , माई बाबु के कहल ना सुने वाला के दोसरका नाव बाबा आ रंगबाज ह , अपना से बड से गलथेथई करे वाला के दोसरका नाव बाबा भा रंगबाज ह ।
आ ई सामुहिक बाबा आ रंगबाज लो के परिभाषा हो गईल , एकरा आलावा कबो कबो नीमनो खाति बाबा आ रंगबाज कहल जाला बाकि ई अतिये ह अउरी कुछ ना । ई ठीक ओइसही कहाला जईसे कवनो नीमन चीझु खाये के भेटा गईल त लोग कहल की बवाल बा । भा केहु नीमन चीकन चाकन ड्रेस पहिर के निकलल त लोग कहेला की का हो तबाही मचईबs का ? माने एजुगा कहे के माने नीमन से बा बाकी एकर मुखाडी माने बाउर रहेला । बवाल आ तबाही के सोझा साझी वाला अर्थ नीमन ना होला बाकी ई कहवा कहात बा ओह से एकर माने एकर अर्थ बदल जाला ।
कई हाली संघतिया लो आपस मे बाबा कहेला , जईसे का हो बाबा का हाल बा , ई तनि टांठ इयारी के भाव ह ! बाकी रंगबाज त कबो नीमन ना हो सकेला , अईसे त एह जुग जबाना मे केहुओ चोरी आ सीनाजोरी करेला ओकरा के राबिन हुड ( एगो बिदेशी चोर जवन अपना किहा बड बड लोगन किहा चोरी कई के गरीबन मे बांटत रहे ) कहाये लागेला । अबहिये कुछ दिन पहिले सलमान खान के एगो फिलिम आईल रहे उ घुस ले के अपना घरे आ अपना संघतिया लोगन के बीचे बांटत रहे त लोग ओकरा के दबंग आ बाद मे राबिन हुड पांडे कहल ।
कबो कबो अईसन होला की लोग रंगबाज के नीमन सोचि के कहेला बाकि सांच इहे बा की रंगबाज कवनो जगह लागो उ रंगबाजे रही ओकरा खाति नीमन बाउर कुछ दोसर ना होला , ओकरा जवन नीमन लागी उहे नीमन ओकरा जवन बाउर लागी उहे बाउर , रंगबाज लोगन के केहु अउरी के चिंता ना होला , ओकरा अपना आगे केहु से कवनो मतलब ना रहेला ।
आजु काल्हु नवहा लोगन के बीचे रंगबाज आ बाबा कहाये के भुत कपारे धईले बा जेकरा के देखि उहे बाबा आ रंगबाज कहवावल पसन करता।
पता ना , बाकी हम अबही ले जवन रंगबाज आ बाबा लोग के देखले बानी उ लोग उपरा लिखलका मई बतिया प एक दम नीमन से रचाईल गढाईल बा लो । हो सकेला सोशल मिडिया मे रंगबाज आ बाबा के परिभाषा कुछ अउरी होखे बाकी जमीन प भुईँया उतरला प रंगबाज आ बाबा उहे बा लो जेकरा से बस के कंडेक्टर पईसा ना मांगत होखे आ मांगि देला प ओकरा दु थप्पड परि जात होखे , जे चट्टी प गिलास मे चाह भा पानी पिअत होखे त पिअला के बाद ओकरा के फेंकि देत होखे ।
गमछी के महत्व के केहु नसले बा त एगो नेता आ दुसरका ई बाबा आ रंगबाज लोग । आ एहिनिये लो के चलते अब गते गते लोग कांह प गमछी राखल बनि कई देले बा भा कम कई देले बा ।
बाबा आ रंगबाज के एगो अउरी पर्यायवाची शब्द आ जवना के नाम ह ” लंठ ” आ ” लंठ ” हमेसा अपना ” लंठई ” के काम से जानल जाला ।
सांच कही त बाबा से बाबाई ना बनल बाकी बाबा से रंगबजई आ लंठई जरुर बनि गईल बा । बाबा रंगबाज आ लंठ लोगन के बारे मे अभी अतने मन परल ह , हो सकेला कुछ भोर परि गईल होखे बाकि हमार भेट त कुछ अईसने बाबा , रंगबाज आ लंठ लोगन से भईल बा ! आ ई कतहु से नीमन बात नईखे ।


text:
दिल्ली में भइल एगो साँच घटना पर बने जात फिल्म ‘‘पिरितिया तोहरे नाम’’ के मुहुर्त पिछला दिने मलाड़ के मिरांडा हाउस में कइल गइल. एह मौका पर सगरी कलाकार मौजूद रहलें. लोटन इंटरटेमेंट के प्रस्तुति आ लेखक-निर्माता मनोज कुमार (देवा) आ निर्देशक अंजन वी गोस्वामी के ई फिल्म एगो अनोखा बाकिर साँच घटना पर बनल प्रेम कहानी होखी. एकर शूटिंग मुंबई के अलावा उमरगाँव के लोकेशनन पर कइल जाई. फिल्म के मुख्य कलाकार रहीहें कुणाल सिंह, मनोज कुमार (देवा), सुदीप पाण्डे, कल्पना शाह, श्री कंकानी, गोपाल रॉय, बृजेश त्रिपाठी, विपिन सिंह, बीरबल, मनमौजी, मुश्ताक खान, अरूण बक्शी, राज शेख, के.के. गोस्वामी, बाल कलाकार पायल रॉय अउर यश गोस्वामी. धनंजय भट्ट आ रामचरण के लिखल गीतन के संगीत दिहले बाड़ें राजेश घायल. छायांकन राहुल सक्सेना करीहें. अग्निसाक्षी, दलाल, गुलाम-ए-मुस्तफा, युगपुरूष जइसन बड़की हिन्दी फिलिमन के सहायक निर्देशक रहल अंजन वी गोस्वामी पहिला बेर स्वतंत्र हो के निर्देशन करीहें.
(अपना न्यूज के रपट)


text:
टोपी पहिरे खातिर मोदी के पगड़ी उछाल दिहलन नीकु
जदयू के राष्ट्रीय कार्यकारिणी के दिल्ली में भइल बइठका का दोसरका आ आखिरी दिने नीतीश कुमार नरेन्द्र मोदी के नाम लिहले बिना उनकर पगड़ी उछाल दिहलन. कहलन कि राजनीति में रहे खातिर कबो टोपियो पहिरे के पड़ी त कबो टीको लगवावे के पड़ी. नीकु का भाषण का बाद साफ हो गइल कि एनडीए में भाजपा आ जदयू के गठबंन्हन अब ढेर दिन नइखे चले वाला काहे कि नीकु के अपना टोपी के लालच बहुते बा. मुस्लिम वोट बैंक बनावे बढ़ावे का फेर में ऊ कवनो हद तक जा सकेलें. काल्हु नीकु भाजपा के खुलेआम धमकी दे दिहलन कि संगे रहे के बा त सम्हर के चले भाजपा ना त जदयू अपना राहे चल जाई.
अब देखे के बा कि भाजपा एह धमकी पर का करत बिया. जबकि अइसनका दोस्त से अलगे हो गइला में भलाई बा ओकर. इहो हो सकेला कि भाजपे के कुछ लोग नीकु के हवा भरले होखे काहे कि अबहीं ले लालकृष्ण आडवाणी के पदलिप्सा शान्त होखल नइखे लउकत. बबुनी ससुरा ना जाली मने मने गाजेली वाला अंदाज में बुढ़ऊ सामनहु नइखन आवत आ हटतो नइखन. नीकु का भाषण में खुलेआम इशारा रहुवे कि आडवाणी के आपन उम्मीदवार बनावे भाजपा.
हालांकि काल्हुए भाजपा का तरफ से नीकु का बयानबाजी पर गंभीर टिप्पणी आ गइल बा कि सहयोगियन के एह तरह से ना बतियावे के चाहीं. भाजपा के अधिका चिंता एह बात के बा कि नीकु का भाषण में केन्द्र सरकार का खिलाफ कुछ ना कहल गइल आ सगरी विरोध नरेन्द्र मोदी से रहुवे. अलग बात बा कि अपना भाषण में नीकु एको बेर मोदी के नाम ना लिहलन बाकिर इशारा एकदम साफ रहल कि नमो मंजूर नइखन नीकु के.


text:
– जयन्ती पाण्डेय
पिछला दिने लस्टमानन्द दिल्ली गइल रहलन. का कहीं का नजारा रहे. जब से दिल्ली में मेट्रो रेलगाड़ी चले लागल तबसे ओहिजा का लोगन का जिनिगी में बहार आ गइल बा. कालेज जाये वाली बबुनी के रोमांस करे के एगो नया जगहा भेंटा गइल बा. अब जब बबुनी के मोबाइल टुनटुनाता त ऊ गते से कहऽतारी, अबही फोन मत करऽ, मेट्रो में भेंट होइ!
रउआ जइसही मेट्रो स्टेशन में घुसब, सीढ़ी पर बइठल कई गो लोग लउक जाई जे कान में मोबाइल लगवले गते गते अपना संघतिया से बात करत होई. आपन काम धाम कर के जब लवटब त देखब कि दू घंटा बादो उहे लइकी ओहिजी बइठल बतियावत बिया. अब का कइल जाय? बहरी का घाम से इहिजा निजात बा. जब दिल्ली युनिवर्सिटी से मेट्रो केंद्रीय सचिवालय खातिर चलेले त ओमे ना जाने कतना सौ दिल समा जाला. सबके एहिजा खुल के बतिआवे के मौके भेंटाला, काल्हु कहवाँ मिलल जाई इ सब कुछ आजे तय हो जाला. पहिले केतना दिक्कत होत रहे. याद करीं, बस के धक्का आ ओहिमें लटकल भीड़. गरमी में अतना पसीना होखे कि आधे घंटा में कपड़ा से टप टप पानी चुए लागत रहे. शीला जी भले हमनी देहतियन के भाव नाहीं देली अउर कुल गंदगी के जिम्मेदार हमनियेके ठहरावेली, बाकिर दिल्ली के सब कोना में मेट्रो चला के ऊ बड़ा उलकार कइले बाड़ी. अब केहू से मिले के टाइम तय करे के बा त बस इहे कह दे ता लोग कि फलाना मेट्रो स्टेशन का सीढ़ी पर मिल जइहऽ. ओहिजा से साथ हो लिहल जाई.
एह फेरा में देखनीं कि एक दिन मेट्रो में एगो नउकी भउजाई चढ़ली. उनुका मेट्रो के माहौल एतना नीमन लागल कि एहिजे भइया का संगे लिपटे लगली. बेर बेर भईया से चिपकल जात रही. भला बस में चले में ई सुख उनका कहाँ भेंटाइत? कइ गो प्रेमी प्रेमिका त मेट्रो के पहिलका स्टेशन पर रेलगाड़ी में बइठ जाता, फेरू लवटि के दू घंटा बाद एहिजे आ जात बा. भला एकरा से सेफ जगह कहाँ भेंटाई. एइसन सिचुएशन में एगो गीत याद आइल. दो दिल मिल रहे हैं मगर चुपके चुपके. बाकिर दिल्ली का मेट्रो में त खुला खेल फरुखाबादी बा. इहवों दू दिल मिल रहल बा बाकिर खुल के. कलकत्तो के त कमोबेस इहे हाल लउकऽता. नइखे विश्वास त जाईं तनी पार्क स्ट्रीट. तनी मेट्रो स्टेशन घूम आईं.


text:
अंग देश केरौ बेगूसराय के लोकसभा चुनाव मँ कन्हैया कुमार के पक्ष मँ जबरदस्त वोटिंग
अंग देश केरौ बेगूसराय के लोकसभा चुनाव मँ कन्हैया कुमार के पक्ष मँ जबरदस्त वोटिंग । बिहार मँ 40 लोकसभा सीट प 7 चरणौ मँ होतै मतदान 11 अप्रैल: जमुई औरंगाबाद, गया, नवादा, 18 अप्रैल: बांका, किशनगंज, कटिहार, पूर्णिया, भागलपुर 23 अप्रैल: खगड़िया, झंझारपुर, सुपौल, अररिया, मधेपुरा, 29 अप्रैल: दरभंगा, उजियारपुर, समस्तीपुर, बेगूसराय, मुंगेर 6 मई: मधुबनी, मुजफ्फरपुर, सारन, हाजीपुर, सीतामढ़ी, 12 मई: पूर्वी चंपारण, पश्चिमी चंपारण, , शिवहर, वैशाली, गोपालगंज, सिवान, महाराजगंज, वाल्मीकिनगर 19 मई: नालंदा, पटना साहिब, पाटलिपुत्र, आरा, बक्सर, सासाराम, काराकट, जहानाबाद फोटो स्त्रोत : श्री अरविंद कुमार मुन्ना, कटहरा, भागलपुर । संबंधित अंगिका समाचार पढ़ऽ / Read similar Angika News :क्या आज प्रधानमंत्री अंगिका को अष्टम अनुसूची में…अंगिका भाषी सांसद अश्विनी कुमार चौबे केंद्रीय राज्य…बिहार केरऽ प्राइमरी इसकूली मं॑ माध्यम भासा के रूप…कैटेलोनिया न॑ ख़ुद क॑ आज़ाद देश घोषित करलकैबिहार कैबिनेटं॑ देलकै बिहार अंगिका अकादमी मं॑ पदऽ के…फागुन के खुमारी मं॑अंगिका भाषा क॑ संविधान के आठमऽ अनुसूची म॑ शामिल…सरकारी उपेक्षा केरऽ शिकार बिहार अंगिका अकादमी केरऽ…अंगिका महोत्सव क॑ सफल बनाबै… Read More


text:
भठियारा कांग्रेस दलित मुद्दा पर देश के बरबाद करे का फिराक में
देश के मशहूर अंग्रेजी चैनल @TimesNow का ट्वीट में कांग्रेस के ओह चाल के खुलासा कइल गइल बा जवना में दलित मुद्दा पर आगि लहका के सगरी देश में बवाल करे खातिर ऊ माओवादियन के सहायता लेबे के साजिश रचले बिया.
एगो अर्बन नक्सली के चिट्ठी पढ़ के सुनावत नविका कुमार बतवली की कांग्रेस देश तूड़े वाली एह साजिश ला धन आ संसाधन मुहैया करावे के वादा कइले बिया. गुजरात के विधायक जिग्नेश मेवाणी के नाम के बाकायदा एह में जिक्र बा आ बतावल गइल बा कि जिग्नेश एह काम के पूरा करे ला मजगर तरीका से लागल बाड़न आ उनुका के भरपूर सहयोग देबे के जरुरत बा. कांग्रेस आ नक्सली गठजोड़ के एह खुलासा का बाद देश वालन के आँखि खुल जाए के चाहीं कि कि देश के दुश्मन कतना खराब साजिश में जुटल बाड़ें.
एक तरफ त दलितन के भड़कावल जात बा आ दोसरा तरफ सवर्णन के लहका के नोटा बटन दबावे ला उकसावल जा रहल बा. कांग्रेस आ नक्सलियनो के ई निकहा से मालूम बा कि समाज के ई तबका कांग्रेस भा देश विरोधियन के साथ ना दे सके ता काहे ना एह लोग के वोट बरबाद करवा के आपन गोटी लाल क लीहल जाव.
कुछ सवर्ण सचहू एह साजिश में आ गइल लागत बाड़ें आ आपन कान देखला का जगहा कउवा कान ले गइल सुनि के कउवा का पीछे धावे लागल बाड़ें.
Watch this video to erase any doubts that Congress uses Dalits and Naxals as a political prop to crush Modi Tsunami for coming 2019 elections. Whats worse is that these #UrbanNaxals are actually seen as an asset rather than the threats.#MaoistCongresspic.twitter.com/5UiHFo9wpR— Geetika Swami (@SwamiGeetika) September 4, 2018


text:
साल 1971 में बनल राजेश खन्ना के फ़िलिम हाथी मेरे साथी आ 1976 में बचवन ला बनल फिलिम सफेद हाथी का बाद अनेके भासन में बनल सैकड़न फिलिमन में हाथी के परदा प देखावल त गइल बाकि ऊ फिलिम के मुख्यपात्र ना बनावल गइल. कवनो फिलिम के कहानी ओकर परिक्रमा करत ना लउकल.
अब एह कमी के दूर करे जात बाड़ी अभिनय का क्षेत्र से फ़िल्म निर्माण में उतरल नेहा श्री. उनुकर साथ दीहले बाड़न निर्देशक रितेश ठाकुर. चालीस बरीस बाद एगो भोजपुरी फ़िल्म राधे में हाथी केंद्रीय भूमिका में राखल गइल बा. राधे ओही हाथी के नाम ह.
निर्मात्री नेहा श्री आ निर्देशक रितेश ठाकुर बतवलें कि राधे में राधे के भूमिका निभावत हथिनी के असल नाम पार्वती ह आ ऊ पूरा तरह से ट्रेंड हथिनी हीय. एह फिलिम में राधे अनेके अइसन कारनामा करत लउकी जवना के देख लोग दाँत तर अंगुरी दबा ली. थाना मे घुस के हवालात से आरोपी रवि किशन के छोड़वावल होखो भा अनेरियन के सबक सिखावल भा रोमांचक करतब देखावल, राधे हर अदाकारी बखूबी कइले बाड़ीय राधे के कारनामा के आलम ई रहल कि जबे ओकर शूटिंग होखे दूर दराज से लोग उमड़ पड़त रहल ओकरा के देखे ला.
बतावल लोग कि केंद्रीय भूमिका में रहला का चलते राधे के 20 दिन ले सेट प राखे के पड़ल. एह चलते फ़िल्म के बजट त बढ़बे कइल बाकिर संतोष रहल कि राधे आपन भूमिका बखूबी निभवलसि. सेट प ऊ सभकर चहेती रहल. मेगा स्टार रवि किशन, युवा सुपर स्टार अरविंद अकेला कल्लू समेत सगरी कलाकार सोशल मीडिया पर राधे के फोटो डालके आपन प्रेम प्रदर्शन आ राधे के तारीफ क चुकल बाड़ें.
जान जाईं कि नेहाश्री एंटरटेनमेंट के बैनर तले बनल फिलिम राधे के संगीतकार आ निर्देशक रितेश ठाकुर, लेखक इंद्रजीत, गीतकार अरुण बिहारी, फणीन्द्र राव, शोभ दयाल यादव अउर राजेश सारंगपुरी, सिनेमेटोग्राफर यश भारद्वाज, एक्शन निर्देशक हीरा यादव, अउर कोरियोग्राफर रिक्की गुप्ता बाड़ें.
राधे में मेगा स्टार रवि किशन, युवा सुपर स्टार अरविंद अकेला कल्लू , अवतार गिल, प्रियंका पंडित, मोहिनी घोष, सीमा सिंह, पप्पू यादव, आर के गोस्वामी, हर्षित पटेल, करण सिंह (रावण ), ग्रीवा कंसारा, झील वगैरह के नाम मुख्य कलाकारन में शामिल बा.
(उदय भगत)


text:
स्पांडिलाइसिस
स्पांडिलाइसिस एगो ब्यापक शब्द हवे जेकर मतलब कौनों भी कारन से रीढ़ के हड्डी के क्षय होखे (डीजेनेरेशन) के दसा हऽ। सकेत अरथ में, ई ऑस्टियोआर्थराइटिस के कहल जाला, मने कि उमिर बढ़े के साथ रीढ़ के हड्डी के क्षय।
आमतौर पर एकरे कारन रीढ़ के गोटी सभ परभावित होखे लीं, इनहन के वर्टेब्रा कहल जाला आ इनहना के जोड़ के परभावित होखे के संभावना भी होला। अइसन होखे के कारन सभसे प्रमुख लच्छन के रूप में पीठ के दरद होला। अगर ई बेमारी ढेर बढ़ जाय तब रीढ़ के बीचोबीच से हो के गुजरे वाली स्पाइनल कार्ड आ नर्व रूट सभ पर दबाव पड़े ला आ एकरे कारण सुन्न होखे भा मांसपेशी के कमजोरी नियर समस्या पैदा हो सके ले।


text:
पाकिस्तान जानत बा कि ओकर एनएसए सरताज भारत के एनएसए के मुकाबले टिक ना पइहें आ बढ़िया रही कि पाकिस्तान एह बातचीत के रद्द कर देव. अबहीं भारत का लगे पाकिस्तानी आतंकवाद के जियत जागत सबूत नवेद मौजूद बा आ कराची में रहत भारत में आतंकी हमला के आरोपी दाउद के मौजूदगी के ढेरे सबूत भारत जुटा लिहले बावे जवना से पाकिस्तान के फजीहत होखल तय बा.
अपराधी सरगना दाऊद इब्राहिम पाकिस्तान में नौ गो मकान रखले बा जवना में से एगो त पाकिस्तान के प्रधानमंत्री रहल बेनजीर भुटटो के बेटा बिलावल जरदारी भुट्टो के घर का नियरे बा, ओकरा लगे पाकिस्तान के तीन गो पासपोर्ट बा आ ऊ जब तब आवतो जात रहेला. ओकर नयका फोटो से लागत बा कि ऊ अपना चेहरा के प्लास्टिक सर्जरी नइखे करवले.
अफगानिस्तान के राजधानी काबुल में आजु अमेरिकी दूतावास का लगे भइल बम धमाका से नाहियो त दस जने के मौत हो गइल बा आ करीब चालीस जने घवाहिल बाड़े. कुछ दिन पहिलहुं एगो बम धमाका भइल रहुवे जवना में 25 लोग के जान चल गइल रहुवे.
अमेरिका के हवाई हमला में आतंकी संगठन इस्लामिक स्टेट के दुसरका नंबर के कमांडर अल हयाली उर्फ हाजी मुताज मरा गइल बा. हमला 18 अगस्त का दिने भइल रहुवे जब ऊ इस्लामिक स्टेट के मीडिया प्रभारी संगे जात रहुवे.
भारतीय टीम से बाहर हो चुकल बल्लेबाज वीरेंद्र सहवाग अगिला घरेलू सीजन में हरियाणा का ओर से खेले के फैसला कइले बाड़न. पहिले उ दिल्ली का तरफ से खेलत रहुवन.
बिहार भाजपा के नेता बिहारी बाबू के डीएनए करीब करीब साफ हो चुकल बा. आजु पटना में एगो पत्रकार सम्मेलन में बोलत बिहारी बाबू कहलन कि पहाड़ काट के आपन राह बना लेबे वाला दशरथ माँझी में बिहार के असली डीएनए देखल जा सकेला.
औरतन पर अत्याचार करे में देश भर में यूपी अव्वल नंबर पर बा. एकर बरोबरी करेवाला देश भर मे कवनो दोसर राज्य नइखे. तेजाबो फेंके का मामिलो में यूपी अव्वल बा.
प्याज के दाम पर काबू करे का फेर में केन्द्र सरकार निर्यात खातिर एकर दाम पहिला का डेढ़ो से अधिका कर दिहले बा.
कोलंबो क्रिकेट टेस्ट मैच के तिसरका दिने के खेल खतम होखे का बेरा भारत अपना दुसरका पारी में एक विकेट का नुकसान पर 70 रन बना लिहले बावे. मुरली विजय आ अजिंक्य रहाणे क्रीज पर बाड़ें. ओने सानिया मिर्जा आ मार्टिना हिंगिस के जोड़ी सिनसिनाटी ओपन टेनिस टूर्नामेंट के महिला डबल्स के सेमीफाइनल में पहुंच गइल बावे.
इलाहाबाद उच्च न्यायालय यूपी सरकार के निर्देश दिहले बावे कि 29334 चुनाइल अध्यापकन के 14 सितंबर से पहिले बहाली के कागज दे दीहल जाव.
बिहार के आंगनबाड़ी सेविका आ सहायिका के मानदेय पच्चीस प्रतिशत बढ़ा दिहल गइल बा. मिडडे मीलो खातिर बजट बढ़ा दीहल बा.
संघ लोक सेवा आयोग के सिविल सेवा प्रारंभिक परीक्षा काल्हु अतवार का दिने देशभर में बनावल केन्द्र पर करावल जाई पटना में अबकी 76 गो केन्द्र बनावल गइल बा.
बक्सर के जिला जजे से फोन पर दस लाख रुपिया रंगदारी मांगल गइल बा. फोन करे वाला कहलसि कि अगर रंगदारी ना मिली त व्यवहार न्यायालय के बम से उड़ा दीहल जाई.
वाराणसी में 11वीं के परीक्षा में फेल भइल एगो लड़िकी के गार्जियन डँटले त ऊ फाँसी लगा के जान दे दिहलसि.
डालर के दाम बढ़ला का चलते देश में सोना के दाम लगातार बढ़ल जात बा.


text:
का जमाना आ गयो भाया , जेने देखी ओने लाइने लाइन लउकत बा। सभे केहू लाइन मे ठाढ़ ह, चुप्पी सधले आ भीतरे भीतर अदहनियाइल। कतना बेबस लउकत बा मनई, तबों दम बन्हले, हुलास आउर जजबा से भरल-पूरल। आगु आवे वाला दिन नीमन दिन होखी एकर बाट जोह रहल बा। कथनी आउर करनी मे उपरियात थोर बहुत नीमन पल के हेरे के भागीरथ परयास करत आम आदमी, तभियो जय जय क रहल बा। वाह रे , जमाना ! ई का हो रहल बा , काहें हो रहल बा, कुल्हि ओर अटकलन के बजार गरम बा। कबों-कबों त अफवाहन के झोंका आवेला आउर झकझोर के चलि जाला। पहिली बेर गरीब तबका के लोगन के चेहरा पर मुसुकी देखाइल ह आउर अमीरन के माथा पर शिकन। काहें से कि जवन धन कतों त आलमारिन, तिजोरियन आ बिस्तरबंदन मे अलसायल पड़ल रहल ह, गवें-गवें गतिमान होवे लगल बा। सुनात बा कि लोगन के मुखौटा बदल रहल ह, अरे उहे करिया धन । सरकारो त गिद्ध नीयन दीठी लगवले खाड़ रहल आउर रहहूँ के चाही।
गरीबन क तथाकथित नेता लोग बेयाकुल होके कबों बिरही त कबों भैरवी राग मे कुछ अलाप रहल बाटें। का बताईं ! अइसन लोगन से सुनवइया दूर परा रहल बाड़ें। कबों एहमे से कुछ त भ्रष्टाचार आउर कालाधान के खिलाफ बड़ बड़ मंचन से भोपू पर चिग्घाड़त रहल लोग। सबसे अलग आउर व्यवस्था परिवर्तक होखे के दंभ भरत रहल लोग, आज समर्थक बन के बइठ गइल बा लोग। अइसनका लोग कबों विरोध दिवस त कबों भारत बंद करावे मे जुटल रहेला। ई लक्षन त अधकपारिन मे पावल जाला। एही से एह घरी मे चाणक्य के इयाद आवाल सोभाविक बा। इयाद अवते कटहिया मुसुकी ओठ पर तइरय लागेले, इहों त सोभाविक ह। लाइन मे लागल भा लगावल दूनों कमजोरने खाति होला, पहिलहू होत रहे, अजुवो हो रहल बा। धनी मानी लोग कबो लाइन मे ना लागेला। आजु से पहिले केहू देखलों ना होखी। बाकि एह घरी सभे लाइन मे लागल दीख रहल बा। पहिलहू राकस तेज बुद्धि के होत रहने, अजुवों बाड़े। अइसन लोग आपन दिमाग जरूर चलावेला, दिमाग चलल त ओकर असरों लउके लागल, अंजान लोगन के खाता मे, लाइन मे, जन-धन खाता मे। एह बात से ई पता चलल कि हथौड़ा के चोट गरम लोहा पर सही जगहा पर लागल बा। बाकि चोट जेतना बरियार लागे के चाहत रहे, ओतना बरियार ढंग से ना लागल। एकरा पेनी मे सेंध बैंक वाला लोग छुछुनर बनि के खुबे लगवलस। बाकि कहल जाला कि मूस मोटइहें लोढ़ा होइहें, पेंड ना। उहे हाल इहों भइल। कुल्हि बरगद चरमरा के लुढ़क गइल भा लरक गइल बाटे। कुछ महिसासुर लेखा कवनों मायावी रूप अख़्तियार करत होखिहे, करत रहें, महिसोसुर मउवत से कहाँ बाचल, फेर ई लोग कइसे बाची। मने महिसासुर मर्दिनी के अवतार त होखबे करी, उ जरूरी बा। लोगन के ई खूब बुझा रहल बा अब बाचल मोसकिल बा।
आशा-निराशा के जंगल राज मे आदमखोर सगरों छिपल बाटें। सेल से जेल तक, महल से अटारी तक, सधारन मनई त सधारने बा, जोरगर लोगन के हाल-बेहाल हो रहल बाटे । कब के कहवाँ संगे बइठ के चाह पीही आ कब ठोक दीही, कहल ना जा सकेला। रामराज के परिकल्पना के रोजे धूर-माटी मे घिसिरावल जाता, तबों ई कहल सुनल जाता –“सब ठीक बा”। कमजोर होखे भा बाहुबली सभे के थरहरी डोल रहल बा। कवने बात के नीमन कहाव आ कवने बात के बाउर, शोध के विषय बन चुकल बा। मोका-मोका आ जुगाड़-जुगाड़ के खेलवाड़ चल रहल बा। सफलता के पैमाना बस जुगाड़ बा। केतनों आफत कटले होखी, जुगाड़ होखे के चाही,राउर मस्त आ जिनगी के गाड़ी जबरजस्त चलत रही। तनिकों केहरो गड़बड़ बुझाय त एगो अदालत मे केस डाल देही, जज वोकिल आ अदालत मिलके एकाध जनम त काटी दिहें। सरग भा नरक मे फैसला सुनावे के जाई?
लक्ष्मीनरायन के काल्हों जय-जय बोलात रहे, आजों जय-जय बोला रहल बा। राज-साज-समाज कवनों होखे, थोरिको फरक नइखे पड़े के। उनका से बड़ जोगाड़ू कवनों जुग मे केहू नइखे भइल,फेर एह जुग मे कइसे केहू हो जाई। मंतरी से लेके संतरी तक उनका सोझा सभे मुड़ी नवा रहल बा, त मुलाज़िम लोग कवने खेत के मुरई बा लोग। ई त जुग-जुग से चलल आ रहल बा – “खेत खइलस गदहा, मार खाई जोलहा”। कुछ लोग धरती पर खाली नुक्ता-चीनी करे आवेलन, एहू जुग मे कुछ लोग आइल बा।
पीयर पीपर पहिर के चमके वालन के ऊपर कहियों बाँस-बल्ली घहरा सकेले, एकरो खातिकुछ कहल सुनल गइल बा। बेनामी संपत्ति त सुरसा लेखा समाज के रोजे गटक रहल बिया। एकरो दवाई कइल ढेर जरूरी हो गइल बा। तभिए आम मनई अपना खाति छत बदे सोचियों पाई। बाकि ई कुल्हि तभिए संभव हो पाई, जब एकरा के इंस्पेक्टर राज के नजर न लगो, एकरो पर धियान देवे के जरूरत बा। सरकार के ई कुल्हि बात पर बेगार चुकले धियान देवे के परी। एकरा खाति समुचित परबन्ध करल आ ओकरा पालन करावल जरूरी ह । अब गवें गवें 2019 के गोटी लोग बिछावे मे जुट चुकल बा। एही के झलक संसद के अविश्वास प्रस्ताव के बहस के बेरा लउकल। झूठ-साँच, तिगड़म के संगे अइसनों हरकत होखी जवना से आम मनई के सिर झुक जाई। पक्ष अपने काम के गिनाई आ विपक्ष आरोप के पुलिंदा, मने जनता के फेर से भरमावे के सागरी उपाय दूनों ओरी से होखी। जवने भ्रष्टाचार के खतम करे के बात से शुरू भइल 2014 मे सरकार, केतना सफल भइल भा असफल भइल, एकरो आकलन होखे के चाही। आम लोग खाति आजों भ्रष्टाचार जस के तस बा। एकर बानगी कवनो विभाग मे जा के देखल जा सकेला। भाषाई सवाल आजों अनुत्तरित बा। भोजपुरी भाषा आजों अपने सनमान के राह देख रहल बा। आठवीं अनुसूची भोजपुरी ला आजों सपना बा। महगाई आजो जस के तस बा,किसान आजो आत्महत्या कर रहल बा। शिक्षा एतनी महगा हो गइल बा कि का काहल जाव। धरम-संप्रदाय,जाति के खेला गहिराह हो रहल बा। कहे के मतलब ई बा कि ढेर आफत मुँह बावले ठाढ़ बाड़ी सन। एहनी से पार पावल जरूरी बा,ना त देश आ समाज दूनों क नीमन होखल मोसकिल बा।
- जयशंकर प्रसाद द्विवेदी


text:
शोर प्रदूषण
शोर प्रदूषण या आवाज प्रदूषण तेज आवाज, माने शोर से पैदा होखे वाला समस्या हवे जेकरा कारन आदमी भा कौनों जीवधारी के दिक्कत होखे। आमतौर पर आवाज या ध्वनी धीमे भी हो सके ला आ नीक लगे वाला भी हो सके ला यही से जवन आवाज बहुत तेज होखे या खराब लागे, परेशानी के वजह बने ओकरा के शोर कहल जाला, आ अइसन आवाज से पैदा परेशानी के शोर प्रदूषण कहल जाला।
ई एक ठो आम पर्यावरणी समस्या बा आ प्रदूषण के एक ठो बिसेस प्रकार बाटे।
एकर प्रमुख कारण, शहर में मशीनी यातायात, मने कि रेल, बस, गाड़ी, हवाई जहाज नियर चीज सभ बा; परचार, धार्मिक समारोह, या अन्य पारिवारिक काज परोज पर लाउडस्पीकर लगावल; आतिशबाजी इत्यादि भी एकर मुख्य कारण बा।


text:
भिखारी ठाकुर
भिखारी ठाकुर (18 दिसंबर, 1887 - 10 जुलाई, सन 1971) भोजपुरी भाषा के गीतकार, नाटककार आ लोक कलाकार रहलें। इनका के भोजपुरी क शेक्सपीयर भी कहल जाला।[1][2] भिखारी के जनम बिहार के सारन जिला के एक ठो गाँव कुतुबपुर में नाऊ परिवार में भइल। सुरुआत में कमाए खातिर खड़गपुर गइलेन बाकी कुछ दिन बाद उहाँ से मन ना लगले पर लवटे कलकत्ता आ आगे जगन्नाथ पुरी ले घूम के लवटे के परल।
नाच आ रामलीला के सौकीन भिखारी आपन खुद के मंडली बना के रामलीला सुरू कइलें। बाद में ऊ एह मंडली खातिर खुदे नाटक आ गीत रचे सुरू कइलें। एह मंडली में खुद नचनिया, एक्टर आ सूत्रधार के रूप में पाठ खेलें। धीरे-धीरे उनके मंडली भोजपुरी इलाका में बहुत परसिद्ध हो गइल। बाद में उनके लिखल रचना पटना आ बनारस से किताब के शकल में छपल। उनके सभसे परसिद्ध नाटक बिदेसिया के आधार बना के एक ठो फिलिम भी बनल।[3]
भिखारी ठाकुर के रचना में बिदेसिया आ बेटी-बेचवा बहुत नामी भइलीं। खासतौर से एह नाटकन में इस्तेमाल होखे वाला गीत सभ के धुन "बिदेसिया" के नाँव से चलन में आइल आ आजो ले एकर अलग पहिचान बाटे।
भिखारी के ओह समय के समाज में ब्याप्त कुरीति सभ के ऊपर अपना ब्यंग करे आ बदलाव के जरूरत महसूस करावे खातिर जानल जालन।
बिसयसूची
जीवन[संपादन]
भिखारी ठाकुर के जनम बिहार के सारन जिला के कुतुबपुर दियारा नाँव के गाँव में, 18 दिसंबर, 1887 ई॰ के दलसिंगार ठाकुर आ शिवकली देवी के घरे भइल। भिखारी के परिवार बार बनावे वाला नाऊ के रहल जेकरा एक ठो नीच जाती मानल जाला।
भिखारी के लईकाँई में बियाह भइल आ पहिला मेहरारू के जल्दिये निघन हो गइल। दुसरा बियाह मनतुरनी देवी से भइल।
भिखारी कुछ उमिर होखले पर खड़गपुर कमाये चल गइलें, ओकरा बाद उहाँ मन ना लगला पऽ जगन्नाथ पुरी घूम अइलें। उनके एह कलकत्ता-खड़गपुर- पुरी यात्रा से अनुभव में बिस्तार भइल।[4] लवट के अपना गाँवे आ के ऊ पहिले रामलीला आ बाद में आपन लोकनाटक के मंडली बनवलें। एही मंडली के साथ भोजपुरी इलाका भर घूम-घूम नाटक देखवलें आ कलकत्ता तक ले जा के आपन कला के पर्दर्शन कइलन।
10 जुलाई, सन 1971 के 83 बरिस के उमिर में भिखारी के निधन हो गइल। भिखारी के जीवन में हुनकर संघतिया रामानंद सिंह, एक ठो दूर के रिश्तेदार बाबूलाल, आ पत्नी मंतुरना देवी के महत्वपूर्ण भूमिका रहल।[4]
नाटक मंडली[संपादन]
जब मैं 11 साल का था तभी उनकी कंपनी से जुड़ गया था और जब तक वे ज़िंदा रहे उनके साथ काम करता रहा। वो जब सिखाते थे तो डांटते भी थे, मारते भी थे और दुलार भी करते थे। आज हमसे आप बात कर रहे हैं इसका कारण भी मालिक ही हैं। अगर मैंने उनके साथ काम नहीं किया होता तो आप हमसे बात नहीं करते।
भिखारी, कलकत्ता से लवट के आपन गाँव में पहिले रामलीला खेले के सुरुआत कइलें। बाद में नाच, आ एकरे बाद आपन नाटक मंडली बनवलें। एह में प्रमुख भूमिका उनके एक ठो रिश्तेदार बाबूलाल के रहल जिनके अइसन मंडली के संजोजन के कुछ अनुभव रहे। मंडली के लोग भिखारी ठाकुर के "मालिक जी" कहे आ उनुके अनुशासन के बाद ले चर्चा कइल करे।[5]
बिदेसिया[संपादन]
भिखारी के सभसे परसिद्ध रचना उनके लोक नाटक "बिदेसिया" हवे। ई नाटक अतना मशहूर भइल कि उनके नाटक के शैली के नाँवे बिदेसिया पड़ गइल। बाद में कय ठो नाटक एह शैली में अउरी लोग भी लिखल। आ ई भारत से बाहर मॉरिशस जइसन भोजपुरी भाषी देस सभ ले पहुँच गइल।[6]
मूल रूप से "बिदेसिया" एक ठो अइसन आदमी जे कलकत्ता कमाए गइल (आ बिदेसी हो गइल) के मेहरारू धनिया के वियोग आ एक ठो बटोही से अपना पति के लवट आवे के अरज करत सनेसा के कहानी हवे।[7]
रचना[संपादन]
लोकनाटक
- बिदेसिया
- भाई-बिरोध
- बेटी-बियोग या बेटि-बेचवा
- कलयुग प्रेम
- गबर घिचोर
- गंगा असनान
- बिधवा-बिलाप
- पुत्रबध
- ननद-भौजाई
- बहरा बहार,
- कलियुग-प्रेम,
- राधेश्याम-बहार,
- बिरहा-बहार,
- नक़ल भांड अ नेटुआ के
समाज के कुरितियन पऽ[संपादन]
जवन घड़ी भिखारी रहन ओह घड़ी गँवई समाज ना जाने कय गो सामाजिक कुरिती से जकड़ल रहे।भिखारी ठाकुर पढल-लिखल ना रहन।तब्बो समाज के बुराई सभ के आपन लिखाई मे उठवलन।ओह मे से कुछ उदाहरन निचे लिखल बा।
१)ओह घड़ी पईसा के कमी के चलते एगो अइसन कुरिती समाज मे फईलल रहे जेमे लोग आपन बेटी बेच देत रहे,ओह घड़ी ई जईसे एगो रिवाजे बन गईल रहे। भिखारी ठाकुर अईसने एगो बेचल बेटी के मन के बात आपन नाटक बेटी बेचवा मे लिखलें बाड़ें।ओह मे कुछ पंक्ति हई हऽ:-
रुपिया गिनाई लिहलऽ,पगहा धराई दिहलऽ, चेरिया से छेरिया बनवलऽ हो बाबू जी। बुढ़ बर सेना कईलऽ बेटी के ना रखलऽ खेयाल कइनी हम कवन कसूरवा हो बाबू जी।।
माने:- ए बाबूजी! रऊवा आपन बेटी के गाय,बकरी नियन बेच दिहनी।
सभसे बड़ बात ई रहे की जवन लोग हुनकर नाटक देखे जात रहे,ऊ खाली आपन मनोरंजन करे जात रहे,लेकिन नाटक देखला के बाद उ लोग के मन में बेटीबेचवा प्रथा से नफ़रत हो जात रहे।
२)पहिले विधवा सभ के जीनगी बड़ा कष्ट से बितत रहे,शास्त्र सभ के मोताबिक ई मानल जात रहे कि पिछला जनम में पाप कईला के चलते पति मर जाला आ मेहरारू विधवा हो जाले।
एह समस्या के तरफ लोगन के धेयान उ विधवा विलाप नाटक लिख के खिचलें।ओह घड़ी जादे तर मेहरारू बेमेल बियाह के चलते विधवा हो जात रहे।
३)पहिले के भोजपुरी किसान सभ गरीब रहन लोग आ ऊ लोग के पास जमीन ना होखत रहे,एही चलते उ लोग कलकत्ता,नेपाल नियन जगह पऽ जा के मजुरी करत रहे।जादे तर ई देखल जात रहे की पत्नी के छोर के लोग बहरी काम करे जात रहे आ होन्ने जा के वेश्या सभ के फेरा में पड़ जा जात रहे।एही बात भिखारी ठाकुर बिदेशिया में लिखलें बांड़े।एह में जवन नायिका बिया उ गवना करा के नाया नाया आइल बीया आ कुछे दिन बाद ओकर मरद कमाए चल जाता।
गवना कराई सँईया घरे बईठाई दिहलऽ, अपने चललऽ परदेश रेे बीदेशिया।।
इहो देखल जाय[संपादन]
संदर्भ[संपादन]
- ↑ शैलजा त्रिपाठी (16 जून 2012). "On the Shakespeare of Bhojpuri" [भोजपुरी के शेक्सपियर पर]. दि हिंदू. पहुँचतिथी 2 जनवरी 2015.
- ↑ "Bhojpuri shakespeare Bhikhari thakur poor family in bihar". www.bhaskar.com. 2014-12-18. पहुँचतिथी 2016-12-17.
- ↑ "एक आम आदमी, जो बना भोजपुरी का शेक्सपियर!". अमर उजाला. 18 दिसंबर 2013. पहुँचतिथी 17 दिसंबर 2016.
- ↑ 4.0 4.1 हृषीकेश सुलभ (2009). रंगमंच का जनतंत्र (Hindi में). राजकमल प्रकाशन. पप. 99–. ISBN 978-81-267-1784-2. पहुँचतिथी 17 दिसंबर 2016.
- ↑ 5.0 5.1 "Writer Bhikhari Thakur" (English में). Dnaindia.com. पहुँचतिथी 1 सितंबर 2017.
- ↑ बदरी नारायण (3 नवंबर 2016). Culture and Emotional Economy of Migration [संस्कृति आ प्रवास के भावनात्मक अर्थब्यवस्था] (English में). टेलर & फ्रांसिस. पप. 99–. ISBN 978-1-315-44802-2. पहुँचतिथी 17 दिसंबर 2016.
- ↑ Maurits S. Hassankhan; Lomarsh Roopnarine; Radica Mahase (10 नवंबर 2016). Social and Cultural Dimensions of Indian Indentured Labour and its Diaspora: Past and Present. Taylor & Francis. पप. 63–. ISBN 978-1-351-98589-5.
बाहरी कड़ी[संपादन]
- भिखारी ठाकुर - इंटरनेट मूवी डेटाबेस (IMDb) पर।
- भिखारी ठाकुर रचनावली, बिहार राष्ट्रभाषा परिषद्, पटना द्वारा छापल किताब के कड़ी।
- भिखारी ठाकुर का व्यक्तित्व, हिंदी समय, महात्मा गाँधी अंतर्राष्ट्रीय हिंदी विश्वविद्द्यालय के वेबसाइट, पर। (हिंदी में)
- फिल्म राइटर्स एसोसिएशन के वेबसाइट पर (अंग्रेजी में)


text:
टटका खबर : 1 अक्टूबर 2014, बुध
October 2, 2014
बिहार आ यूपी के खबर –
- देवबंद के दारुल उलूम प्रधानमंत्री नरेन्द्र मोदी के अमेरिका यात्रा के सफलता पर उनका के मुबारकबाद देत इहो कहलसि कि इजराइल से संबंध बढ़ावे का अपना फैसला पर फेरू सोचस.
- उत्तर प्रदेश पुलिस के स्पेशल टास्क पोंर्स रेलवे भर्ती बोर्ड भोपाल के नाम से फर्जी वेबसाइट बनाके बेरोजगारन के ठगे वाला एगो गिरोह के सरगना के लखनऊ से गिरफतार क लिहलसि.
- डीजल बेच के तेल कंपनी अब हर लीटर पर दू रुपिया के मुनाफा कमात बाड़ी सँ. अबहीं एकर फायदा गाहक के नइखे मिलत.
- यूपी सरकार सीमा पूनिया के 50 लाख आ नरसिंह यादव के 15 लाख के इनाम देबे के एलान कइलसि. सीमा पुनिया स्वर्ण पदक आ नरसिंह यादव कांस्य पदक जीतले बाड़े इंचियोन एशियाई खेल में.
- राष्ट्रीय स्वयं सेवक संघ के सबले माथ समिति लखनऊ में तीन दिन ले हिन्दुत्व का मुद्दा पर मंथन करी. बइठक 17 अक्टूबर से शुरू होखी.
- एक त काली अपने गोर, ओहपर लिहली कमरी ओढ़. यूपी के लोग बिजली संकट के मार झेलते बा तबले यूपी सरकार बिजली के दाम में बड़हन बढ़ोतरी क दिहलसि.
- संतरविदासनगर के गोपीगंज इलाका में आजु सबेरे एगो सड़क हादसा में दू जने के मौत हो गइल.
- बिहार के भागलपुर जिला के चर्चित लव जेहाद मामिला के मुख्य आरोपी रिमांड होम से फरार हो गइल बा.
- गोण्डा के उमरीबेगमगंज में एगो नवही अपना महतारिए के पीट पीट के मुआ दिहलसि.
- रोहतास जिला के अकोढ़ीगोला इलाका के देवरिया गांव में काल्हु मंगल के रात एगो पिक्कड़ अपना पत्नी के नहर में डूबा के मार दिहलसि.
- रोहतास जिला के दिनारा का बेलहर गांव में मंगल के देर रात संपत्ति के झगड़ा में महतारी बेटी के गरदन काट के मुआ दिहल गइल बा.
- गोरखपुर में नन्दा नगर क्रासिंग का लगे भइल बरौनी एक्सप्रेस आ कृषक एक्सप्रेस के टक्कर में 12 लोग मर चुकल बा आ पचास लोग घवाहिल बा. मरे वालन के परिवार के दू दू लाख रुपिया देबे के एलान कइले बिया रेलवे आ घवाहिल लोगन के पचास पचास हजार.
आरा, बलिया, छपरा, देवरिया, सिवान, गोपालगंज. सासाराम, रोहतास, बक्सर, कैमूर, पूर्वी चंपारण, पश्चिमी चंपारण, गाजीपुर, मऊ, गोरखपुर, चंदौली, भदोही, वाराणसी, मोतिहारी, बेतिया, जौनपुर वगैरह भोजपुरिया इलाका के खबर भोजपुरी में.
टटको में टटका आज के खबर पढ़ीं…..


text:
वीरगंज, फागुन २३ –
अन्तराष्ट्रिय महिला दिवस २०१८ मनावे खातिर वीरगंज मे अनेकन कार्यक्रम आयोजना होखे जारहल बा । सृजनसिल युवा लोग के समुह संस्कृति द्वारा वोमन स्किल सेन्टर अउरी सानो पाइला के संयुक्त आयोजना मे अन्तर्राष्ट्रिय महिला दिवस २०१८ मनावेके खातिर एक दिने अन्तरक्रिया कार्यक्रम आयोजना होखे जा रहल बा ।
‘कार्यस्थल पर होखे वाला लैङ्गिक दुर्व्यवहार’ विषय पर होखे जारहल उक्त अन्तरक्रिया कार्यक्रम मे अनेकन महिला अधिकार कर्मी, महिला नेतृ, पत्रकार, समाज सेवी, विद्यार्थी, शिक्षक लगयात अन्य पेश से जुडल आदमी लोग के सहभागी होखेवाला बा । वीरगंज स्थित ठाकुरराम बहुमुखी क्याम्पस के सभा हल मे आयोजना होखे जारहल अन्तरक्रिया कार्यक्रम मे नेपाल मे महिला लोग के अवस्था अउरी कार्यस्थल पर होखेवाला लैङ्गिक दुर्व्यवहार लगायत के विषय सब पर छलफल होई संस्कृतिकि टिम लिडर शैली चौधरी बतईनी ।
कार्यक्रम मे वीरगंज महानगरपालिका के नगर उप-प्रमुख शान्ति कार्की, पोखरिया नगरपालिका के उप-प्रमुख सल्मा खातुन, महिला अधिकारकर्मी सुष्मा तिवारी द्विवेदी, लक्ष्मी दत्त, ममता राजकर्णिकार, दर्शना झा, आरती झा पत्रकार माधुरी महतो लगयात के उपस्थित रही चौधरी द्वारा जानकारी देहल गईल ।
वीरगंज मे लैङ्गिक दुर्व्यवहार अउरी हिँसा सम्बन्धि बहस सुरु करेके वातावरण सुरु करे खातिर उक्त कार्यक्रम के आयोजना भईल आयोजाक संस्था लोग के कहनाम बा । ‘आर्थिक नगर कहाएवाला आपन वीरगंज मे होखेवाला लैङ्गिक हिँसा सम्बन्धि बहुते घट्ना सब घटेला, हम खुद अइसन कैयन दुर्व्यवहार के सिकार भईल बानी, बाक़िर ऐकरा बारे मे चर्चा कर देवेवाला कवनों संस्था नईखे,’ चौधरी कहली, ‘ओहिसे हमनी के संस्था द्वारा वीरगंज क्षेत्र मे महिला अधिकार खातिर काम करत आरहल दोसर संस्था सभनसे समन्वय करके ई कार्यक्रम आयोजना कईल जारहल बा ।’
ओईसही सानो पाइला के आयोजना मे वीरगंज मे एक दिने महिला लोगन खातिर विशेष आत्म रक्षा सम्बन्धि तालिम होखे जा रहल बा। महिला दिवस के अवसर पारके हमनी के संस्था द्वारा महिला लोगन खातिर विशेष रुप से ई आत्मा रक्षा सम्बन्धि तालिम करे जारहल बानी, सानो पाइला के रौनक राज सर्राफ कहनी । ‘ई पहिला चरण के तालिम हवे आवेवाला दिन मे पुन: अइसन आत्म रक्षा के तालिम हमनी के संस्था से करावल जाई,’ सर्राफ कहनी ।


text:
वल्लभभाई पटेल
वल्लभभाई झावेरभाई पटेल (31 अक्टूबर 1875 — 15 दिसंबर 1950) एगो भारतीय बैरिस्टर, राजनीतिक नेता, स्वतंत्रता सेनानी आ आजादी के बाद भारत के पहिला उपप्रधानमंत्री आ घर मंत्री रहलें। आजादी के आंदोलन के समय पटेल भारतीय राष्ट्रीय कांग्रेस के प्रमुख नेता लोग में से एक रहलें आ भारत के आजादी के बाद बनल सरकार में इनके प्रमुख अस्थान रहल आ भारत के एकीकरण में सभसे महत्वपूर्ण भूमिका रहल। इनका मजबूत इरादा वाला ब्यक्तित्व के कारण इनके "लौह पुरुष" के उपाधि भी दिहल गइल। इनके सरदार पटेल के नाँव से भी जानल जाला।
सरदार पटेल के प्रतिमा[संपादन]
भारत के पहिल उप प्रधानमंत्री सरदार वल्लभ भाई पटेल को भारत के एकता के सूत्र में बंधले रहन. उनका के ई काम खातिर एगो महान शख्स के रूप में याद कईल जाला. उनका याद में गुजरात में केवड़िया गांव में नर्मदा नदी के बीचे एगो प्रतिमा बनाईल गईल बा, इ प्रतिमा 182 मीटर यानी करीब 597 फीट ऊंचा बा. स्टैच्यू ऑफ यूनिटी विश्व के सबसे ऊंचा प्रतिमा होखे के गौरव रखेला. 'स्टैच्यू ऑफ यूनिटी' के ऊंचाई न्यूयॉर्क के 93 मीटर उंचा 'स्टैच्यू ऑफ लिबर्टी' से करीब दोगुना बा. स्टैच्यू ऑफ यूनिटी का कुल भार करीब 1700 टन बा. एकर पैर 80 फीट, हाथ 70 फीट, कंधा 140 फीट और चेहरा 70 फीट के आकार के बा.
संदर्भ[संपादन]
बाहरी कड़ी[संपादन]
- सरदार पटेल नेशनल इन्फार्मेटिक्स सेंटर (अंग्रेजी में)


text:
टटका बिहार पटना पुलिस कार्यालय में पेंशन प्रभारी के पद पर काम करत प्रशिक्षु अवर निरीक्षक दिनेश कुमार सिंह के बुध का दिने चार हजार रूपिया घूस लेत घरी गिरफ्तार कर लिहल गइल. मुख्यमंत्री जीतन राम मांझी के कहना बा कि उनुका सरकार में कैबिनेट में शमिल होखे का बारे में फैसला राजद आ कांग्रेस
टटका बिहार सिवान जिला के बड़हरिया में अतवार का दिने निकलल महाबीरी जुलूस के कुछ लोग चैन छपरा गाँव के मस्जिद का लगे से ना निकले दिहल जवना का बाद इलाका में तनाव पसर गइल बा. भारी पुलिस बंदोबस्त लगावल गइल बा कि हालात बिगड़े मत. इलाका में सोमारो का दिने कुछेक जगहा आगजनी, पथराव
गोरखपुर 07 नवम्बर (वार्ता) गोरक्षपीठ के उत्तराधिकारी आ भाजपा सांसद योगी आदित्यनाथ कहलन कि भारत नेपाल सीमा पर सुरक्षा व्यवस्था कड़ा होखे चाहीं काहे कि खुला सीमा का चलते आतंकवादी घुसपैठ के अनेसा हमेशा बनल रहेला. योगी आदित्यनाथ नेपाल सीमा से भारत मे होखत पाकिस्तान परस्त आतंकवादियन के घुसपैठ पर दावा कइलन कि पिछला डेढ़
गोरखपुर 25 अक्टूबर (वार्ता) गोरक्षपीठ के उत्तराधिकारी आ भाजपा सांसद योगी आदित्यनाथ कहलन कि पूरा धन रहला का बावजूद महेसरा सेतु बनवावे में होखत लापरवाही माफिया प्रवृत्ति के ठेकेदारन आ भठियारा नौकरशाही के गठजोड के जीयत जागत नमूना बा. एह बारे में आयोजित धरना के संबोधित करत योगी आदित्यनाथ कहलन कि अगर 10 नवम्बर ले
अयोध्या में 18 अक्टूबर का दिन होखे वाला विहिप के संकल्प सभा पर रोक लगवला आ अयोध्या के तगड़ा घेराबंदी कइला का बावजूद विहिप कार्यकर्ता बड़हन संख्या में कारसेवकपुरम चहुँप के संकल्प लेबे में सफल रहले. खबर दबावे ला प्रशासन कारसेवकपुरम मे पत्रकारो लोग के ना जाए दिहलसि बाकिर लाउडस्पीकर पर संकल्प लेबे के आवाज
गोरक्षपीठ के उत्तराधिकारी आ भाजपा.सांसद योगी आदित्यनाथ उत्तर प्रदेश सरकार पर मुजफ्फरनगर हिंसा का मामिला में एकतरफा कार्रवाई करे के आरोप लगावत कहले बाड़न कि ई बाति न्याय का हित मे नइखे. कहलन कि अब सभे जान गइल बा कि एज दंगा का पीछे सपा. सरकार के बड़का मंत्री आ सरकार से जुडल लोग रहुवे.
भाजपा सांसद योगी आदित्यनाथ आजु कहलन कि गोरखपुर महानगर आ जिला के बदहाल सडक. बिजली संकट, इन्सेफलाइटिस से होखत मौत, आ कानून व्यवस्था के खराब हालात का खिलाफ अगिला 16 से 25 सितम्बर ले आन्दोलन चलावल जाई. कहलन कि धन रहला का बावजूद सड़कन के मरम्मत नइखे होखत. पिछला छह महीना से प्रशासन से गोहार
गोरखपुर के गोरक्षपीठ के उत्तराधिकारी आ भाजपा सांसद योगी आदित्यनाथ के कहना बा कि मुजफ्फरनगर समेत राज्य के अउरियो जगहन पर होखत दंगा के पूरा ताकत लगा के कचारल जरूरी हो गइल बा. योगी आरोप लगवलन कि प्रदेश में दंगा सत्ता के संरक्षण मे होखत बा. अब त ई जेहादी ताकत मीडियो के निशाना पर
लोकसभा में आजु विहिप के चौरासी कोसी परिक्रमा रोके का मुद्दा पर भाजपा सांसद योगी आदित्यनाथ आ सपा सांसद आ सुप्रीमो मुलायम सिंह का बीचे तिताईल बहस सुने के मिलल. आजए फूड सेक्यूरिटी बिलो पेश होखे वाला रहुवे बाकिर परिक्रमा रोके का मुद्दा पर योगी प्रश्नकाल रोके के माँग कइले रहलें. एह मुद्दा पर तूतू
झाँसी में जलाभिषेक करे जात गोरखपुर के भाजपा सांसद आ महंथ योगी आदित्यनाथ के कानपुर सेंट्रल स्टेशन पर पुलिस जबरदस्ती उतार लिहलसि. प्रशासन के कहना बा कि ओहिजा माहौल खराब बा आ अइसन में योगी आदित्यनाथ के चहूँपला से हालात अउर बिगड़ सकेला. एह खातिर पुलिस पहिलही से तइयार रहुवे आ कुशीनगर एक्स्प्रेस के चहुँपते
गोरखपुर से भाजपा सांसद योगी आदित्यनाथ के कहना बा कि नरेन्द्र मोदी के प्रधानमंत्री खातिर उम्मीदवार मत बनावे भाजपा आ एह पद ला सबले बढ़िया रहीहें लालकृष्ण आडवाणी. योगी के कहना बा कि जइसे पहिले आडवाणी अपना लोकप्रियता का बावजूद अटल जी के साथ जोड़ी बनवलन आ राजग के सरकार बन गइल वइसहीं अब मोदी
गुठनी के बिहारी खुर्द में विष्णू महायज्ञ में आइल योगी आदित्यनाथ कहलें कि बिहार में बेंवत बा कि ऊ देश के नेतृत्व कर सके. बिहारे में बुद्ध के ज्ञान मिलल रहे आ महर्षि विश्वामित्र आपन आश्रम बिहारे का बक्सर में बनवलें,


text:
Archives for January 2012
बिहार के खबर कैमूर जिला के कुदरा इलाका में मंगल का दिने राज्य के अनुसूचित जाति आ जनजाति कल्याण मंत्री जीतन राम मांझी एगो सड़क हादसा में घवाहिल हो गइले. जमुई का खैरा इलाका में सोमार के देर राति नक्सलियन के गोलीबारी में दू आदमी के जान चल गइल. उत्तर प्रदेश के खबर भाजपा अध्यक्ष
आजु के फोटो (शहीद दिवस पर दिल्ली में गाँधी स्मृति स्थल पर प्रार्थना सभा में उपराष्ट्रपति, प्रधानमंत्री, रक्षा मंत्री आ अउरी गणमान्य लोग.) बिहार के खबर बक्सर जिला के कृष्णाब्रह्म इलाका में सोमार का दिने कठार गांव में एके परिवार के तीन लोग के गोली मार के हत्या कर दिहल गइल. नीतीश कुमार के गृह
आजु के फोटो (गणतंत्र दिवस में स्कूली बचवन के सबले बढ़िया प्रस्तुति के पुरस्कार जीतलसि हस्तसाल दिल्ली के सर्वोदय कन्या विद्यालय के टीम जे कोडियाचा कारवाँ नृत्य पेश कइलसि.) बिहार के खबर नबीनगर में तेरह हजार करोड़ रुपिया के लागत से बने वाला अनइस सौ मेगावाट के बिजलीघर के शिलान्यास कइले नीतीश कुमार. डाक्टरन के
आजु के फोटो (मणिपुर विधानसभा चुनाव में वोटिंग मशीन वगैरह ले के चलल मतदान कर्मी. ) बिहार के खबर मार्च ले राज्य में तीन सौ नया मवेशी अस्पताल खोलल जाई आ पाँच सौ पशु चिकित्सकन के बहाली कइल जाई. रोहतास के चेनारी इलाका में एगो ट्रैक्टर ट्राली पलटला का चलते एगारह लोग घवाहिल हो गइल
आजु के फोटो (गणतंत्र दिवस समारोह के मुख्य अतिथि थाइलैंड के प्रधानमंत्री यिंगलक शिनावात्रा का साथे राष्ट्रपति प्रतिभा सिंह आ प्रधानमंत्री मनमोहन सिंह. ) बिहार के खबर पटना जंक्शन पर 2 लाख रुपिया भरल लावारिस बैग मिलल. वैशाली जिला के हाजीपुर इलाका में बियफे का दिने एगो ट्रक में आग लगला से ओह पर ढोवात
टटका टटका (बियफे, 26 जनवरी 2012) राजपथ पर लउकल देश के आन, बान आ शान के झलक. तिरसठवाँ गणतन्त्र दिवस का मौका पर थाइलैंड के प्रधानमंत्री रहली मुख्य अतिथि. लेफ्टिनेंट नवदीप सिंह के मरला का बाद अशोक चक्र से सम्मानित कइल गइल. एडिलेड का मैदान पर विराट कोहली के शानदार शतक का बावजूद भारत के
आजु के फोटो (चौबीस जनवरी का दिने कर्पूरी ठाकुर के मूर्तियन के माला पहिरवले नीतीश कुमार. ) बिहार के खबर पटना में जदयू मनवलसि कर्पूरी ठाकुर जयन्ती. जबकि राजद कहलसि कि जे लोग कर्पूरी के विचारधारा के खिलाफ रहल ऊ लोग आजु उनुकर जयन्ती मना के जनता के गफलत में डाले के कोशिश करऽता. राष्ट्रीय
आजु के फोटो (तेइस जनवरी का दिने दिल्ली का राजपथ पर गणतंत्र दिवस परेड के रिहर्सल में निकलल बिहार के झाँकी. ) बिहार के खबर ‘आर्ट आफ लीविंग’ के संस्थापक आ आध्यात्मिक गुरु श्री श्री रविशंकर अतवार का दिने पटना में नक्सलियन से हिंसा छोड़े के निहोरा कइलन. उत्तर प्रदेश के खबर कांग्रेस महासिचव दिग्विजय
आजु के फोटो (परिवार के कमाऊ बेकत त परदेसी हो गइले. जे रहि गइल बा ओहमे वोट कव आदमी दी ? ) बलिया न्यूज बिहार से भाजपा विधायक अइहे प्रचार करे. बैरिया में बिहार भाजपा के अध्यक्ष रहल राधामोहन सिंह कहलन कि जवना तरह से राज्य के ब्राह्मण ठाकुरन आ दोसरा जातियन के बेइज्जति सहे
आजु के फोटो (20 जनवरी का दिने विधान परिषद के सौ साल पूरा होखला के उपलक्ष में पटना कॉलेज के सेमिनार हॉल में एगो खास संगोष्ठी करावल गइल. ) बिहार के खबर विधान परिषद के सौ साल पूरा होखला के उपलक्ष में पटना कॉलेज के सेमिनार हॉल में एगो खास संगोष्ठी करावल गइल. एही सेमिनार
आजु के फोटो (19 जनवरी का दिने दिल्ली में द ट्रिब्यून 130 ईयर्स किताब के विमोचन कइलन प्रधानमंत्री मनमोहन सिंह. ) बिहार के खबर मधुबनी जिला में चार अरब उनतीस करोड़ के कई गो योजना के शिलान्यास कइलन नीतीश कुमार. पिछला पाँच साल में चार सौ तिरसठ लोग घूस लेते घरी पकड़ाइल. मनरेगा के आधा
आजु के फोटो (गणतंत्र दिवस पर राष्ट्रीय वीरता पुरस्कार से सम्मानित होखे वाला बचवा सभ के ग्रुप फोटो) बिहार के खबर केन्द्र सरकार के योजना का तहत रोहतास में एक हजार चार सौ अठाईस योजना चुनल गइल बा जवना पर पाँच हजार एक सौ अठहत्तर करोड़ रुपिया खरचल जाई. जमीन का झगड़ा में बुध का
आजु के फोटो (पन्द्रह जनवरी का दिने सेना दिवस का अवसर पर दिल्ली में एगो समारोह में उपराष्ट्रपति मो॰ हामिद अंसारी, प्रधानमंत्री मनमोहन सिंह, रक्षा मंत्री ए के एंटोनी आ एयर चीफ मार्शल एन ए के ब्राउने.) बिहार के खबर बिहार के सजायाफ्ता मुजरिमन के नाम अब सगरी दुनिया जानी. स्पीडी ट्रायल आ स्पीडी अपील
आजु के फोटो (गणतंत्र दिवस परेड का तइयारी में लागल स्कूली विद्यार्थी दिल्ली के राजपथ पर चौदह जनवरी का दिने रिहर्सल करत) बलिया न्यूज पिछला तीन महीना से तनखाह ना मिलला से नाराज स्वास्थ्य कर्मी आपन आपन महामाया सचल अस्पताल वाहन जिला अस्पताल का प्रांगण में खड़ा कर दिहले. एह मोबाइल अस्पताल वाहनन के संचालित
आजु के फोटो (मारीशस के हाई कमिश्नर डा॰ आर्य कुमार जोगेस्सर आपन परिचय पत्र राष्ट्रपति प्रतिभा पाटिल के बारह जनवरी का दिने सँउपले.) बलिया न्यूज जीपीएफ घोटाला के जाँच टीम बलिया चहुँपला से जिला विद्यालय निरीक्षक कार्यालय में हड़कंप मचल. आर्ट आफ लीविंग के तरफ से जिला में मतदाता जागरुकता अभियान चलावल जात बा जवना
आजु के फोटो (पाकिस्तान के नेशनल असेम्बली में बारह जनवरी का दिने सरकार आ सेना के तनातनी के खबर का बीच बोलावल बईठका में प्रधानमंत्री यूसुफ रजा गिलानी आ अउरी सदस्य मरहूम सांसदन खातिर दुआ माँगल लोग.) बिहार के खबर नीतीश कुमार अपना सेवा यात्रा का दौरान आजु सिवान अइलन आ हजारो लोग के शिकायत
आजु के फोटो (बक्सर के भेलुपुर चहुँपली त्रिनिडाड आ टोबैगो के प्रधानंमत्री कमल परसाद बिसेस्सर.) बिहार के खबर त्रिनिडाड अउर टोबैगो के प्रधानमंत्री कमला परसाद बिसेसर आजु अपना पुरखन का गाँव बक्सर जिला के भेलुपुर गाँव चहुँपली जहवाँ उनकर गाँव के बेटी के तरह स्वागत भइल. ऊ गाँव के काली मंदिर जा के पूजा अर्चना
आजु के फोटो (कड़ाका के ठंड का चलते काश्मीर में झील के पानी जमे लागल बा.) बिहार के खबर बोधगया में पिछला दस दिन से चलत कालचक्र पूजा आजु विधिवत पूरा हो गइल. एह दौरान धर्मगुरु दलाईलामा के लमहर जिनिगी के कामना कइल गइल. समापन समारोह में तिब्बत के प्रधानमंत्री, अरुणाचल प्रदेश के मुख्यमंत्री, हालीवुड
यूनियन बैंक आफ इण्डिया में पीओ के बहाली सरकारी बैंक यूनियन बैंक आफ इण्डिया में पीओ प्रोबेशनरी आफिसर के 2473 पद खातिर बहाली होखे वाला बा. तनखाह 14500 – 25700 उमिर सीमा 21 – 30 साल का बीच फीस सामन्य आ अन्य पिछड़ा वर्ग खातिर 300/- जबकि बाकी खातिर 50/- यूनियन बैंक के कवनो शाखा
आजु के फोटो ( नौ जनवरी के जयपुर में प्रवासी सम्मेलन में “ग्लोबल इण्डियन ईन्कलूसिव ग्रोथ” पर बोलत गुजरात के मुख्यमंत्री नरेन्द्र मोदी. प्रवासी भारतीय सम्मेलन के आजु समापन हो गइल.) बिहार के खबर कमला परसाद बिसेसर जे बिहार के बक्सर में चांदी के मुकुट समेत बहुते उपहार दिहल जाई. कमला के पूर्वज बक्सर के
Older Posts››


text:
कच्चे धागे, दम होई जेकरा में ऊहे गाड़ी खूंटा, लहू के दो रंग, दिवानगी हद से, केहू त दिल में बा, हमरा दारू ना मेहरारू चाही वगैरह अनेके भोजपुरी फिलिमन में काम कर चुकल चंचल चितवन, खनकत हँसी आ मोहक अदा से मोहित कर लेबे वाली अभिनेत्री अंजली श्रीवास्तव मुंबई के अपना डेरा मे फाँसी
राष्ट्रपति चुनाव सामने देखत मीडिया परेशान रहुवे आपन आपन अटकर लगावे में आ एह फेर में एक से एक प्रतिष्ठित नाम उछालत ओह लोग के किरकिरी करावत चल गइल. ब्रेकिंग न्यूज चलावे वालन के मोदी सरकार बनला का बाद से कवनो तरह के भितरिया खबर मिलल बन्द हो गइल बा. एह लोग ला ई बड़हन
बिहार के बदनाम चारा घोटालेबाज़ लालू प्रसाद के आठवीं फेल बेटा आ सुशासन बाबू कहाएवाला नीतीश कुमार के मंत्रिमंडल में स्वास्थ्य मंत्री तेज प्रताप यादव के मिलल पेट्रोल पंप के लाइसेंस आजु तेल कम्पनी रद्द क दिहलसि। तेज प्रताप पर आरोप रहल कि ऊ फ़र्ज़ी कागजात का सहारे ई लाइसेंस हथियववले रहलन। पम्प के जमीन
बियफे का दिने भइल मैच में श्रीलंका के टीम शानदार खेल खेलत बीसीसीआई के टीम के हरा दिहलसि. आ एकरा साथही एगो चक्रो पूरा हो गइल. बीसीसीआई के टीम पाकिस्तान के हरवलसि, पाकिस्तान के टीम दक्खिन अफ्रीका टीम के, दक्खिन अफ्रीका टीम श्रीलंका के आ अब श्रीलंका टीम बीसीसीआई के टीम के हरा के ई
मध्य प्रदेश के मंदसौर अफीम के खेती खातिर जानल जाले आ एहिजा के किस्न आम तौर पर खुशहाल मानल जालें. बाकिर किसान आन्दोलन का नाम प एहिजा बड़हन बवाल खड़ा करा दीहले बिया कांग्रेस. कहल जात बा कि बाकायदा षडयन्त्र का तहत गोली चला के पाँच गो आन्दोलनकारियन के जान ले लीहल गइल आ एकर
बँवारा राजनीतिक गोलन के छात्र ईकाईयन का तरफ से आजु बियफे के बिहार बन्द करे के गोहोर लगावल गइल रहुवे. बाकिर एह गोहार के कवनो खास असर देखे के ना मिलल. आरा टीसन प कुछ लुहेड़ा लईका संघमित्रा एक्सप्रेस के कुछ देर ले रोक रखले. राजद मुखिया पुलिस के सलाह दिहले रहलन कि विरोध करेवालन
शेर बहादुर देउबा आजु नेपाल का संसद में नेपाल के प्रधानमंत्री चुन लीहल गइल. उनुका ई सौभाग्य चउथा बेर मिलल बा. 70 बरीस के देउबा प्रधानमंत्री पद खातिर अकेला उम्मीदवार रहलन. तबो 170 वोट उनुका खिलाफ पड़ल. बाकिर उनुका पक्ष में 388 गो वोट पड़ल आ ऊ न्पाल के पीएम चुना गइलन. नेपाल के संसद
आजु सोमार का दिने सीबीआई एगो बैंक के करोड़ों के चूना लगा के आपन संपति बढावे का आरोप के जाँच का दौरान टीवी चैनल एनडीटीवी के मालिक प्रणय रॉय आ उनुका मेहरारु राधिका रॉय के घर प छापा मरलसि आ एह लोग को खिलाफ केस दर्ज क लिहलसि. अपने कंपनी के शेयर हड़पे खातिर ई
अमेरिका के राष्ट्रपति आजु सबेरे अपना ट्वीटन से एक बेर फेरु अमेरिका में मुसलमानन के घुसे से रोके खातिर आपन ट्रैवल बैन प अड़ गइलन. कहलन कि अदालत पालितिकली करेक्ट फैसला देबे के कोशिश मत करो. अपना जस्टिसो डिपार्टमेंट के निशाना प लेत ट्रम्प कहलन कि ओकरा असली ट्रैवल बैन वाला दस्तावेज अदालत में पेश
भारतीय अंतरिक्ष अनुसंधान संगठन – इसरो – आजु अंतरिक्ष के क्षेत्र में एगो बड़हन उपलब्धि हासिल करत आपन आजु तकले के सबले भारी आ शक्तिशाली रॉकेट जीएसएलवी मार्क-3 से भारतीय संचार उपग्रह जीसैट-19 के सफल प्रक्षेपण आंध्र प्रदेश के श्रीहरिकोटा से कइलसि. एकरा पहिले भारी उपग्रहन के छोड़े खातिर विदेश के सहायता लेबे के पड़त
भारत के बी साई प्रणीत आपन पहिला गेम हारला का बादो हिम्मत ना हरलन आ बाद में इंडोनेशिया के जोनाथन क्रिस्टी के 17-21, 21-18, 21-19 से हरावत थाईलैंड ओपन बैडमिंटन टूर्नामेंट के खिताब जीत लिहलन. एह सफलता ला पीएम मोदी उनुका के बधाई भेजले बाड़न. पइसा कमाए ला इज्जति नीलाम क देबे वाला बीसीसीआई के


text:
एम्सटर्डम
एम्सटर्डम नीदरलैंड के राजधानी आ सबसे बड़ शहर ह। एह शहर के राजधानी वाला इस्टेटस नीदरलैंड के संबिधान द्वारा अस्थापित हवे, हालाँकि, ई सरकार के सीट ना हवे आ लगभग सगरी सरकारी कामकाज दि हेग नाँव से शहर से होला। एम्सटर्डम सहर में सदर शहर के कुल जनसंख्या 8,51,373 बा, शहरी इलाका के कुल जनसंख्या 13,51,587 बा आ पूरा मेट्रो एरिया के शामिल कइल जाय तब कुल जनसंख्या 24,10,960 बाटे। ई शहर नीदरलैंड के पच्छिमी हिस्सा में मौजूद प्रांत उत्तर हालैंड में पड़े ला हालाँकि, ई एह प्रांत के राजधानी ना हवे बलुक प्रांत के राजधानी हार्लेम शहर हवे।
एह शहर के नाँव के उतपत्ती एम्स्टेलरेडैम (Amstelredamme) से भइल हवे, इतिहासी रूप से एम्स्टेल नाँव के नदी पर बनल बाँध के किनारे बस्ती के बसाव के सुरुआत के कारण ई नाँव पड़ल हवे।
संदर्भ[संपादन]
- ↑ "Postcodetool for 1012JS (Dam Square)". Actueel Hoogtebestand Nederland (Dutch में). Het Waterschapshuis. ओरिजनल से 21 September 2013 के पुरालेखित. पहुँचतिथी 18 February 2014.
बाहरी कड़ी[संपादन]


text:
बकरीद
बकरीद (ईद-अल-अज़हा) मुसलमान लोग के पबित्र तिहुआर हवे। ई हजरत इब्राहिम द्वारा अल्लाह के आदेश के पालन में अपना लइका के बली चढ़ावे के घटना के यादगार के रूप में मनावल जाला, लइका के बली देवे के तइयार इब्राहीम के सोझा अंतिम समय पर अल्लाह के भेजल जिबरील एगो भेड़ के बच्चा रख दिहलें आ इब्राहीम के लइका के जान बच गइल रहे। ई मुसलमान लोग के दू गो सभसे पबित्र मानल जाए वाला तिहुआर में से एक बा।
इस्लामी कैलेंडर के मोताबिक ई परब जिलहिज के महीना के दसवीं तिथी के मनावल जाला। एह दिन मुसलमान लोग कौनों जानवर के बली चढ़ावे ला आ ओकर तिसरा हिस्सा गरीब आ वंचित लोग के, एतने हिस्सा नात-रिश्तेदार लोग के बाँटल जाला आ बाकी बाँचल तिसरा हिस्सा रख लिहल जाला।


text:
पत्थर के सनम - भोजपुरी सिनेमा
पत्थर के सनम | एक्शन, रोमांस, ड्रामा | अरविंद अकेला कल्लू, यामिनी सिंह | भोजपुरी सिनेमा
फिल्म - पत्थर के सनम
शैली - एक्शन, रोमांस, ड्रामा
कलाकार - अरविंद अकेला कल्लू, यामिनी सिंह, अवधेश मिश्रा, संजय महानंद, देव सिंह, प्रेम दुबे, अनिता रावत, दीपक सिन्हा, रूप सिंह
निर्देशक - नीरज रंधीर
निर्माता - आदित्य झा
लेखक - प्रवीन चंद्र
संगीत - रजनीश मिश्रा, छोटे बाबा
गीतकार - राजेश मिश्रा, इरशद खान, सिकंदर, प्यारे लाल यादव, सुमित सिंह चंद्रवंशी
छायांकन - राकेश रोशन सिंह
संपादक - संतोष हड़ावाडे
कोरियोग्राफर - कनु मुखर्जी
एक्शन - हीरा यादव
बैनर - राजघराना फिल्म्स
भाषा - भोजपुरी
Follow @aBoxOffice


text:
लीमा
लीमा दक्खिन अमेरिका के देस पेरू के राजधानी आ सभसे बड़ शहर बाटे। शिलन, रिमाक आ लुरिन नदिन के घाटी में बसल ई शहर, पेरू के प्रशांत महासागर के तट के बिचला हिस्सा में बाटे।
लीमा के जनसंख्या लगभग 10 मिलियन बाटे आ ई पेरू के सभसे बड़ा शहर होखे के साथे-साथ दुन्नो अमेरिका में तीसरा नंबर के सभसे बड़ा शहर भी बा, साओ पालो आ मैक्सिको सिटी के बाद।
लीमा के आस्थापना 1536 ई में स्पेनी लोग के द्वारा भइल। इहाँ नई दुनिया (अमेरिका दुनों) के सभसे पुरान इनवर्सिटी सैन मार्कोस राष्ट्रीय विश्वविद्यालय बाटे जवना के आस्थापना पबित्र रोमन साम्राज्य के सम्राट चार्ल्स पाँचवाँ के शाही आदेश से भइल रहे।
लीमा में 1982 के मिस वल्ड प्रतियोगिता के आयोजन भइल। हाल में सन् 2014 में यूनाइटेड नेशंस जलवायु परिवर्तन कॉन्फ्रेंस इहाँ आयोजित भइल।
संदर्भ[संपादन]
- ↑ "Peru Altitude". पहुँचतिथी 2014-07-28.
- ↑ "INEI: Lima cuenta con 9 millones 752 mil habitantes". larepublica.pe.
बाहरी कड़ी[संपादन]
- (स्पेनिश में) लीमा म्युनिसिपालिटी
- MSN Map
- लीमा 1.40 गिगापिक्सेल इमेज
- ओपन स्ट्रीट मैप पर लीमा से सम्बंधित भूगोलीय जानकारी मौजूद बाटे।


text:
बेटी भगवान के दिहल वरदान हई।जवन सब केहूं के ना मिलला,जइसे बेटा कुल के दीपक होलें,ओइसे बेटी घर के लक्ष्मी होली। जवनें घर में बेटी होली ओह घर में हमेशा सुख शान्ति बरसला, बेटी घर के बगिया क गुलाब हई जवना से घर क सगरो वातावरन मुस्करात आ खिलखिलात रहला।बेटी माता पिता के बगिया क परी होली जे हमेशा अपने पिता के बगिया मे उडल करेली। बेटा तबतक साथ देला जब तक ओकर शादी नाई हो जाला,लेकिन बेटी मरते दम तक मां बाप क साथ देली।बेटा एक घर चलावला बेटी दु -दु घर के सम्हारेली,बेटिये में अइसन गुन होला की एक कुल क बोकला दुसरे कुल में जा के अइसन सटि जाला कि तनिको फरक ना बुझाला।
जेतना मां बाप खातिर बेटा जरूरी होला ओतने बेटी भी,।आज के समय में बटी भी बेटा के तरह मां बाप क नाव रोशन क रहली बाटी,जवन बेटी मां बाप के बिमार सुनि के आंसू से लथफथ सबसे पहिले पहुंचेलि ,घर में पिता के अवतें पानी लेके सबसे पहिले हाजिर होली ओहि बेटी के साथे प्राचीन काल से समाज एतना निष्ठुर होके आज तक जघन्य अपराध करते आ रहल बा, जवने के प्रत्यक्ष प्रमाण भोजपुरी लोकसाहित्य के एह लोक गीतन में मिलला।
जवनें दिन से बेटी मां के कोख में आइल मां के कवन हालत बा, एह लोक गीत में देखि।
जहिया से रहली बेटी तुहरी रहनिया, दिन दिन कइली उपवास।
मांस मछरिया बेटी मनहू न भावे,दुधवन कइली फरहार।
एतना तकलीफ के बाद जवने दिन बेटी क जनम भइल घर में मातम पसरि गइल देखि।
जेह दिन बेटी हो तुम्हारा जन्म भइले, भइली भदउआ क राति
सासू ननद घर दियना न बारे,आप प्रभु बइठें मन मारि।
फिर भी मां ,तो ममता क मूरत होली बेटी को बड़े लाड प्यार से पाला पोसा गीत में देखि।
खोरवन-खोरवन बेटी दुधवां पिअवलि, दहिया खिअवलि सरिवाल।
घमवां बतसवां में जाए नाई दिहलि, धिया मोरि जइहें कुम्हिलाई।
लेकिन वही बेटी जब सयानी हो गई,बिआह क समय आ गइल त समाज क क्रूर हृदय देखि के माई क करेजा फटि रहल बा,दहेज क भारी बोझ समाज क बेरहमी देखि के मां बाप के लगि रहल बा कि हमसे कवनो भारी गलती हो गइल की बेटी क जनम दे दिहली।जवने बेटी के मां एतना प्यार से पललसि ओहि बेटी के प्रति अब का सोचि रहलि बा एह गीत में देखि।
रामचन्द्र जी के लिखल अउरी रचना पढ़े खातिर क्लिक करि
जनलें जो होति बेटी दान आ दहेज के बिपतिया ,करति ना एतना दुलार।
नूनवां चटाई बेटी नंन्हवे मुअवति,सहती ना बजर ई मारि।
समाज बेटी के प्रति भले निष्ठुर बा, लेकिन मां बाप खातिर बेटी उनके आंगन की चिड़िया हई जवन हमेशा चहचहात रहेलि।ओकरे शादी क चिन्ता दिन राति सता रहल बा कि आखिर ओकर शादी कहा कइल जा।
माई कहेलि बेटी नगिचें में ब्याहब,भउजी कहेलि दूर देश।
भइया कहेंले बहिना काशी में ब्याहब नित उठि करिहें असनान।
आखिर बेटी क शादी होरहल बा,अब बेटी अपने मां बाप के लिए पराई हो जाएगी,इ नगर अब ओकरे लिए आपन नाई पराया हो जाई सिन्दर दान हो रहल बा बेटी करूण स्वर में पुकार रही है।
बेटी बाबा ही बाबा पुकारें,बाबा नाई बोले लें।
बाबा के बरजोरी सेनुर वर डारें न हो। चाचा ही चाचा पुकारें ,तो चाचा नाई बोलें,
चाचा के बरजोरी सेनुर वर डारें न हो।
शादी हो रहल बा सूरज की भयंकर गर्मी से बेटी तड़प रहल बा, फूल जैसी बेटी एतना घाम सह नाई पा रहल बा, त पिता का कहि रहल बांटें।
कहतू त ए बेटी छत्र छववति,कहतू त सूरूज अलोप।
काहें के बाबा हो छत्र छवइब,काहें के सूरूज अलोप,आजू के राति बाबा तुहरे नगरिया काल्हि सुनर वर के साथ।
ह़ोम क धुआं आ गरमी से परेशान बेटी के देखि के मां बाप क आत्मियता असहनीय बेदना होके फूट रहल बा ,तभी त लोकगीतकार क इ शब्द निकरल।
बाबा हालि हालि बेदवा उचार,त धिया मोरि बारि अलस सुकुआरि त धुअवां बयाकुल हो।
शादी हो गई वर के साथ अब बेटी पराई हो गई इस लिए मां से क्या कह रही है।
माई नाई हम चोरनी चटोरनी,नाई कुल दाग लगवनि न हो।
कवने कसूर विसरवलू ससूरा पठावेलू हो,।
अचरा के छहिया सूतवलू ,त कइसे हम रहब हो
मां बेटी के का सीख दे रहलि बा।
सासू जी के कहिह तू माई, ससूर जी के बाबा न हो,
दुनो कुल क मान बढइह,अलख सुख पइबू न हो।
इस तरह पुरान काल से चलल आ रहल बेटी के प्रति भेद भाव आजूओ बरकरार बा जरूरत बा एके निर्मूल विनाश कइलें क।
ध्यान दीं: भोजपुरी फिल्म न्यूज़ ( Bhojpuri Film News ), भोजपुरी कथा कहानी, कविता आ साहित्य पढ़े खातिर जोगीरा के फेसबुक पेज के लाइक करीं।
इहो पढ़ीं
भोजपुरी गीतों के प्रकार
भोजपुरी पर्यायवाची शब्द – भाग १
भोजपुरी पहेली | बुझउवल
भोजपुरी मुहावरा और अर्थ
अनेक शब्द खातिर एक शब्द : भाग १
लइकाई के खेल ओका – बोका
भोजपुरी व्याकरण : भाग १
सोहर


text:
अभिषेक फिलिम प्रोडक्शन के फिलिम ‘लतखोर’ के संगीतमय मुहूर्त पिछला दिने मुंबई के जीपट्रैक स्टुडियो में गाना रिकार्डिंग क के कइल गइल.
निर्माता अभिषेक कुमार के एह फिलिम के निर्देशन अजय श्रीवास्तव करत बाड़न. फिलिम में सुपरस्टार खेसारीलाल, मोनालिसा, अक्षय श्रीवास्तव, सोनाक्षी सिंह, गौरी शंकर, सीमा सिंह आ राज प्रेमी के प्रमुख भूमिका बा.
फिलिम के गीतकार प्यारेलाल यादव, संगीतकार राजेश-रजनीश, कहानीकार अजय श्रीवास्तव, पटकथा लेखक अजय श्रीवास्तव, सुरेन्द्र मिश्रा आ नन्हे पाण्डेय, संवाद लेखक सुरेन्द्र मिश्रा, अउर एडिटर जीतेन्द्र सिंह जीतू हउवें.
निर्देशक अजय श्रीवास्तव बतावत बाड़न कि ‘लतखोर’ दू गो अइसन लड़िकन के कहानी ह जवनन के समाज खोटा सिक्का समझत बा बाकिर ऊ अपना के कइसे लायक साबित कर देत बाड़ें.
फिलिम अगिला महीना फ्लोर पर जाई.
(प्रशांत निशांत)


text:
खबर भोजपुरी में (बुध, 3 दिसंबर 2014)
December 3, 2014
(मंगल 2 दिसंबर के खबर)
- पीएम मोदी का आवास पर भइल चयन समिति के बइठक में बिहार कैडर के अनिल कुमार सिन्हा के नयका सीबीआई डायरेक्टर चुनल गइल. एह बइठक में पीएम मोदी के अलावा सु्प्रीम कोर्ट के मुख्य न्यायाधीश एच एल दत्तू आ लोकसभा में सबले बड़का विपक्षी दल कांग्रेस के नेता मलिकार्जुन खड़गे शामिल रहलन. अनिल कुमार सिन्हा बुध का दिने आपन काम सम्हरीहे. अनिल कुमार एहसे पहिले केन्द्रीय सतर्कता आयोग के अतिरिक्त सचिव रह चुकल बाड़न.
- छपरा बलिया का बीच बकुलहा टीसन का लगे बनल डायवर्सन पर गेंहू लदाइल मालगाड़ी पटरी से उतर गइल जवना चलते घंटनो एह रूट पर रेल गाड़ी ना चल पवली स. एह रुट में एके गो रेल लाइन रहला का चलते दुनू ओर के रेल गाड़ी ना चल पावल. कुछेक के दोसरा रूट से चलावल गइल जवना का बाद बलिया में इंतजार करत यात्री तिकवते रह गइल. कुछ लोग के टिकट त वापिस हो गइल बाकिर तत्काल आ इंटरनेट से टिकट लेबे वालन के बहुते फजीहत झेले के पड़ल.
- पश्चिम चंपारण के सिकरपुर पुलिस नरकटियागंज तेंपू स्टैंड का लगे से तीन गो तस्करन के बीस लाख रुपिया के चरस संगे गिरफ्तार कर लिहलसि.
- मंगल का दिने सिवान जिला के जीरादेई टीसन का लगे एगो मेहरारू ट्रेन से कटा के मर गइल.
- आपन कर्जा चुकावे आ सहाराश्री सुब्रत राय के जमानत करवावे खातिर सु्परीम कोर्ट सहारा ग्रुप के आपन चार गो संपति बेचे के इजाजत दे दिहलसि. सहारा समूह गुड़गांव, जोधपुर, वाशी आ पुणे के आपन जमीन बेचे सकेले.
- फुटबाल के सुपर लीग का मैच में मंगल का दिने दिल्ली डायनामोज आ एटलेटिको डी कोलकाता के बीच कवनो टीम गोल ना कर पवलसि आ मैच बरोबरी पर छूटल.
- मंगल का दिने दुसरका दौर के चुनाव ला जम्मू कश्मीर में 71 फीसदी आ झारखंड में 65 फीसदी मतदान होखे के खबर बा.
- मंगल का दिने घोसित रिजर्व बैंक के नयको मौद्रिक नीति में ब्याज दर घटावे के बात ना कहल गइल. संकेत दिहल गइल बा कि अगिला साल फरवरी में ब्याज दर घटावे पर सोचल जाई. एहसे निराश हो के मंंगल का दिने एक बेर फेरू बाजार टूटल आ सेंसेक्स 116 अंक नीचे गिर के 28,444 पर आ निफ्टी 31 अंक गिर के 8,524 पर बंद भइल. मंगल का दिने सोना के दाम में जोरदार तेजी देखे के मिलल आ हर दस ग्राम सोना के दाम 840 रुपिया बढ़ गइल.
- पेट्रोल, डीजल के लगातार गिरत दाम का बीच में केन्द्र सरकार मंगल का दिने पेट्रोल आ डीजल पर उत्पाद शुल्क, पेट्रोल पर प्रति लीटर 2.25 रुपिया आ डीजल पर प्रति लीटर एक रुपिया, बढ़ा दिहलसि. एह बढ़ोतरी के आम आदमी पर कवनो असर ना पड़ी आ तेल कंपनी एह बढ़ोतरी के अपने उठा लिहें.
- विपक्ष के हरामजादा कहे वाला अपना बयान पर हंगामा होखला का बाद केन्द्रीय मंत्री साध्वी निरंजन ज्योति लोकसभा आ राज्यसभा दुनू जगहा माफी मँगली. लोकसभा में त ओकरा बाद काम काज सुचारु हो गइल बाकिर राज्यसभा में आपन बड़हन गिनिती के फायदा उठावत विपक्ष राज्यसभा ना चले दिहलसि. ई उहे राज्यसभा आ मीडिया ह जवन ओवैसी के पन्द्रह मिनट में सगरी हिन्दुवन के मार डाले वाला बयान पर चुप्पी साध लेले रहुवे. इगाली गलौज के ई कवनो पहिला नमूना ना रहल बाकिर सभे जुट गइल बा साध्वी निरंजन ज्योति के घेरे ला.
- बॉलीवुड गायक कुमार सानू मंगल का दिने दिल्ली में एगो कार्यक्रम में भाजपा में शामिल हो गइलन. सानू कहलन कि ऊ राजनीति में गरीबन ला काम करीहें.
- मंगल का दिने परमाणु हथियार ले जा सके वाला आ 4,000 किलोमीटर तक सतह से सतह पर मार कर सके वाला मिसाइल अग्नि-4 के ओडिशा में रक्षा तट से परीक्षण सफल हो गइल.
- कनाडा के नियाग्रा फॉल्स में होखत विश्व महिला स्क्वाश प्रतियोगिता में भारत की महिला स्क्वॉश टीम सोमार का दिने अपना ग्रुप मुकाबला में हांगकांग से हार गइल.


text:
छिटपुट बरखा का बावजूद बाढ़ के बढ़ती
July 27, 2011
उत्तरप्रदेश में गंगा, घाघरा, शारदा, आ बूढ़ी गंडक नदियन के पानी लगातार बढ़ल जात बा. नरोरा, हरिद्वार, आ बाणगंगा बैराजन से ढेर पानी छोड़ला चलते संकट अउरी गहिरा गइल बा. बनारस में गंगा किनारे के मंदिर पाँच से छह फुट पानी में डूबल बाड़ी सँ आ आरती अब सीढ़ियन पर ना करके सड़क पर कइल जा रहल बा काहे कि कवनो सीढ़ी लउकत नइखे बाढ़ का पानी से.बलियो में गंगा नदी पूरा उफान पर बाड़ी आ कई जगहा एह पानी के सड़क पर बहे लागे के अनेसा हो गइल बा. गाजीपुर के निचला इलाकन में बाढ़ के पानी घुस चुकल बा. दोसरा तरफ कई दिन से बरखा ना होखला का चलते कुशीनगर में खेत में दरार पड़ गइल बा.


text:
जिला वाराणसी, ब्लाक काशी विद्यापीठ, गांव कोटवां। न तो लाल (बी.पी.एल) कार्ड हव आउर न तो पीला (ए.पी.एल) कार्ड हव। हमने केतना बार प्रधान से कहली लेकिन प्रधान एककान से सुनीयन त दूसरे कान से देहियन।
इ समस्या हव कोटवां के दस पन्द्रह परिवार के। जहां के गरीब मजदूर राशनकार्ड खातिर तरसत हउवन। इ गांव में रहे वाले जमालुद्दीन आउर सरीफुन बतइलिन कि हमरे पास कउनो राशनकार्ड नाही हव। अगर पीला कार्ड भी बन जाए त कम से कम तेल मिलि त रात के दिया बारे के इन्तजाम हो जाई। एही गांव केशहाबुद्दीन बतइलन कि दू तीन साल पहिले हमार राशनकार्ड बनल रहल। लेकिन जब हम उनके वोट नाही दिए आउर उ एक बार फिर से जीत गइलन त हमार राशनकार्ड फाड़ के फेक देहलन आउर इ कह देहलन कि अभहीं तोहार उमर राशनकार्ड रखे के नाहीं हव। जबकि उ समय हम बाइस साल के रहे आउर हमार एक लइकी भी रहील अब तो हमरे दू लइकन हउवन। लेकिन अभहीं तक हमार उमर नाहीं भएल पता नहीं कब उमर होई। आउर कब राशनकार्ड बनी।
जब एकरे बारे में गांव के प्रधान मुनरूद्दीन हाजी से पूछाएल त ओन कउनो सवाल के जवाब देवे से इनकार कर देहलन।


text:
अयोध्या विवाद के अदालती फैसला आ गइल बा जवना में साफ शब्द में कह दिहल गइल बा कि अयोध्या के जवना जगहा पर विवाद रहल हऽ ऊ जमीन रामजन्मभूमि हऽ आ ओहिजा रामलला विराजमान रहीहें.
एकरा अलावे जवन बाति सामने आइल बा ऊ ई कि अदालत बहुमत के राय से मान लिहले बा कि ओहिजा एगो हिन्दू धार्मिक भवन रहे जवना जगहा पर बाबर एगो मस्जिद बनवले रहुवे जवन कि इस्लामी कायदा से गलत कहल जाई.
तीसरा फैसला ई आइल बा कि ओह जमीन पर सुन्नी वक्फ बोर्ड के दावा खारिज कर दिहल गइल बा.
एह तीनो फैसला का साथ अदालत एगो फरियवतो करे के कोशिश कइले बा जवना में निर्देश दिहल गइल बा कि विवादित जमीन के तीन हिस्सा कर दिहल जाव आ हिन्दू महासभा, निर्मोही अखाड़ा, आ सुन्नी वक्फ बोर्ड के एक एक हिस्सा दे दिहल जाव.
अबले त हम अदालत के फैसला आ फरियवता के बाति कइनी बाकिर अब सेकुलर मीडिया के बात करब. अदालत के फैसला पर कवनो टिप्पणी दिहला के हमार इरादा नइखे. एह अदालती फैसला का बाद सेकुलर मीडिया जवन बाति जम के उछालत बा ऊ बस ईहे कि अदालत जमीन के तीन बखरा करि के एक बखरा मुसलमान समुदाय के देबे के बात कहले बा. ओह जगहा राम जन्मभूमि के मान्यता, मस्जिद बने से पहिले ओहिजा हिन्दू धार्मिक भवन होखे के बात के जिक्र त कइल जात बा बाकिर चलताऊ अन्दाज में.
केहू ई नइखे पुछल चाहत कि जब सुन्नी वक्फ बोर्ड के दावा खारिज हो गइल त फेर बखरा दिहला के का जरुरत ? पुछल ई जात बा कि रामलला के बखरा वाला जमीन केकरा के दिहल जाई ? मतलब कि मस्जिद बने के रास्ता त साफ कर दिहल जाव बाकिर मन्दिर बनावे के बात केहू तरह फेर लटका दिहल जाव.
सुन्नी वक्फ बोर्ड अदालत के फैसला से अपना के निराश बतवले बा आ कहले बा कि सुप्रीम कोर्ट में याचिका दायर कइल जाई. हो सकेला कि बाद में हिन्दू महासभो तीसरा हिस्सा मस्जिद के देबे का बाति का खिलाफ अपील दायर करे. फैसला कई हजार पेज में दिहल गइल बा आ पूरा फैसला पढ़ला का बाद हर पक्ष आपन आपन राय अन्तिम तौर पर तय करी ई मानल जा सकेला. भाजपा नेता रविशंकर प्रसाद मुसलमान समुदाय से आग्रह कइले बाड़न कि ऊ लोग अब ओह जमीन पर से दावा हटा के देश में एगो नया राष्ट्रीय सद्भावना के राह सुगम बना देव.
एह फैसला का बाद इहो साफ हो गइल बा कि हिन्दू समुदाय के सबसे बेसी खतरा अपने भाई बन्धुवन से बा जवना लोग के अहिन्दू हिन्दू कहल जा सकेला. गैर हिन्दूवन से हिन्दू समुदाय के कवनो खतरा नइखे. अपने भितरघातियन से सावधान रहला के जरुरत बा काहे कि ऊ अपना घर परिवार के कमजोरी जानत बाड़े आ ना चाहेला कि हिन्दुत्व के सम्मान मिल सके. एकरा खातिर ऊ कवनो मुद्दा उठा सकेला जवना से हिन्दू समुदाय अपने में लड़त भिड़त रहे. ऊ मुद्दा भाषा के हो सकेला, क्षेत्र के हो सकेला, जाति के हो सकेला, अगड़ा पिछड़ा के हो सकेला.
देखल जाव कि सुन्नी वक्फ बोर्ड आ सेकुलर जमात का फैसला लेत बा, ओकर अगिला दाँव का होत बा ?
संपादक,
अँजोरिया


text:
एयर फ़्रांस
एयर फ़्रांस, जेके एयरफ्रान्स की रूप में देखावल गइल बा, उ फ्रैंच ध्वजवाहक ह, एकर मुख्यालय ट्रेम्बले-एन-फ़्रांस (पेरिस की उत्तर) में आइल बा। इ एयर फ्रांस-केएलएम ग्रुप क सहायक कंपनी ह और स्काईटीम वैश्विक एयरलाइन गठबंधन क संस्थापक सदस्य ह। 2013 ले एयर फ्रांस, फ्रांस में 36 स्थल खातिर सेवा दे और 93 देश (फ्रांस की विदेश विभाग और क्षेत्र सहित) में 168 गंतव्य खातिर दुनिया भर में निर्धारित यात्री और कार्गो सेवा संचालित करे और इ 2015 में 46,803,000 यात्रिन क परिवहन कइलस। ए एयरलाइन क वैश्विक केंद्र चार्ल्स डी गॉल एयरपोर्ट पर ऑरल एयरपोर्ट की साथ में बा। एयर फ्रांस क कार्पोरेट मुख्यालय, पाहिले मॉन्टपार्नेस्से,पेरिस में रहे,[2] अब पेरिस की उत्तर में,[3] चार्ल्स डी गॉल हवाई अड्डा पर बा।
एयर फ़्रांस क गठन 7 अक्टूबर 1933 के एयर ओरिएंट, एयर यूनियन, कॉम्पैनी गनेरेल एरोपोस्टेल, कॉम्पेनी इंटरनेशनल डे नेविगेशन एरियन (CIDNA) और सोएटेटे गेनेरेल डे ट्रांसपोर्ट एरियन (SGTA) की विलय से कइल गइल रहे। शीत युद्ध की दौरान, 1950 से 1990 ले, इ पश्चिम बर्लिन की टेंपेलहोफ और टेजल हवाई अड्डन पर जर्मनी में सक्रिय तीनगो मुख्य अनुसूचित विमान सेवा में से एगो रहे। 1990 में, इ फ्रेंच घरेलू विमान सेवा एयर इंटर और अंतरराष्ट्रीय प्रतिद्वंदी UTA- यूनियन डी ट्रांसपोर्ट एरियंस क अधिग्रहण क लिहलस। इ केएलएम की साथ 2003 की विलय से पहिले सात दशक ले फ्रांस की प्राथमिक राष्ट्रीय ध्वज वाहक की रूप में सेवा दिहलस।[4]
अप्रैल 2001 और मार्च 2002 की बीच में, इ एयरलाइन 43.3 मिलियन यात्रिन क परिवहन कइलस और एकर कुल राजस्व €12.53 बिलियन रहे, नवंबर 2004 में, एयर फ्रांस कुल 25.5% बाजार हिस्सेदारी की साथ सबसे बड़ यूरोपीयन एयरलाइन बनल, और परिचालन राजस्व के मामला में दुनिया में सबसे बड़ एयरलाइन बनल।
एयर फ़्रांस लंबा दूरी की रास्ता खातिर एयरबस और बोइंग जैसन चौड़ा जेट विमानन की एगो मिश्रित बेड़ा क संचालन करेला, और लघु-उड़ान वाला रास्तन प एयरबस ए 320 विमानन का उपयोग करेले। एयर फ्रांस पेरिस की चार्ल्स डी गॉल हवाई अड्डा से न्यूयॉर्क शहर की जेएफके हवाई अड्डा प सेवा की साथ 20 नवंबर 2009 के ए 380 क शुरुआत कइलस। ए विमान सेवा क क्षेत्रीय एयरलाइन सहायक कंपनी, एचओपी! क्षेत्रीय जेट विमानन की एगो बेड़ा की साथ आपन अधिकतर क्षेत्रीय घरेलू और यूरोपीय अनुसूचित सेवा क संचालन करेले।
7 अक्टूबर 1933 के एयर फ़्रांस क गठन भइल रहे।
26 जून 1945 के फ्रांस क सब एयर ट्रांसपोर्ट कंपनी राष्ट्रीयकृत भइली स। 29 दिसंबर 1945 के फ्रांसीसी सरकार क एगो डिक्री एयर फ्रांस के पूरा फ्रांसीसी हवाई परिवहन नेटवर्क क प्रबंधन प्रदान कइलस [5] एयर फ़्रांस 1946 में आपन पहिला उड़ान परिचारक नियुक्त कइलस। एही वर्ष में एयरलाइन आपन पहिला एयर टर्मिनल केंद्रीय पेरिस की लेस इनवेलाइड्स में खोललस। इ पेरिस ले बोर्गाट एयरपोर्ट से जोड़ल गइल, जवन की एयर फ्रांस क पहिला संचालन और इंजीनियरिंग बेस रहे। ओ समय ले एकर नेटवर्क 160,000 किलोमीटर तक क दुरी कवर कइले रहे, जवन की दुनिया में सबसे लंबा होखले क दावा कइल गइल रहे। 1 जनवरी 1946 के सोसाइटी नेशनेल एयर फ्रांस क स्थापना भइल रहे। 1948 ले एयर फ्रांस 130 विमानन क संचालन कइले रहे, जवन दुनिया क सबसे बड़ बेड़ा में से एगो रहे।
इहो देखल जाय[संपादन]
संदर्भ[संपादन]
- ↑ "Board of directors : Air France – Corporate". Corporate.airfrance.com. पहुँचतिथी 2014-03-02.
- ↑ Salpukas, Agis (27 December 1992). "Air France's Big Challenge". The New York Times. 18 June 2009 के ओरिजनल से पुरालेखित. पहुँचतिथी 31 मई 2009.
- ↑ "Air France – Company Overview". Hoover's. 2009. ओरिजनल से 27 अप्रैल 2009 के पुरालेखित. पहुँचतिथी 31 मई 2009.
- ↑ "Air France". cleartrip.com. पहुँचतिथी 7 अप्रैल 2017.
- ↑ "Air France: History". Air France. पहुँचतिथी 31 मई 2011.


text:
पितरपख
पितरपख (संस्कृत: पितृपक्ष) कुआर महीना के अन्हरिया वाला पाख के कहल जाला जे भादों के पुर्नवासी के अगिला दिन से सुरू हो के कुआर के अमौसा ले रहे ला आ एह समय के दौरान हिंदू लोग अपना पितर लोग के तिथी मनावे ला आ सालाना श्राद्ध करे ला। एकरा के पितृपक्ष, आ सोलह श्राद्ध के नाँव से भी जानल जाला।
एह अवधि के हिंदू लोग अशुभ माने ला, काहें से की एह में मौत आ मर चुकल लोग के पूजा (श्राद्ध) के बिधान हवे। एही कारण कई तरह के शुभ कामकाज एह दौरान बंद रहे ला। एकरे अंतिम तिथी के भोजपुरी क्षेत्र में पितरसउनन कहल जाला, जबकि अन्य क्षेत्रन में सर्वपित्री अमावस्या, पितृ अमावस्या, पेद्दल अमावस, महालय अमावस्या भा महालय कहल जाला। महालय से बंगाल में दुर्गा पूजा के सुरुआत मानल जाला। अगिला दिन से नवरातर के सुरुआत हो जाला।
संदर्भ[संपादन]
- ↑ "2016 Shraddha Days". दृक पञ्चांग.


text:
– – ओमप्रकाश सिंह
आजुए ईमेल से मिलल भोजपुरी पंचायत पत्रिका के नवम्बर 2014 अंक देखि के मन मिजाज खुश हो गइल. अगर भोजपुरी से छोह के बात हटा दिहल जाव त पत्रिका के कलेवर बहुते स्तरीय बा. सोना पर सोहागा वाला बाति होखीत अगर ई पत्रिका भोजपुरी में छपल करीत. बाकिर एकरा प्रकाशक के मालूम बा कि तब एक त एह भोजपुरी पत्रिका के दायरा घट जाई आ दोसरे हर महीना नियम से स्तर के सामग्री जुटावल कठिन रही.
आ हमरो लगे कवनो कारण नइखे कि एह बात के विरोध कर सकीं. रोजे देखत बानी कि भोजपुरी के एक से एक नेता आ आन्दोलनकारी हिन्दी में उकीचत बाड़े. उनको मालूम बा कि भोजपुरी में लिखिहें बोलीहें त राजनीति करे में फायदा ना होखी़. एहसे ऊ आपन लेख, आपन किताब, आपन पत्रिका, आपन विज्ञप्ति, आपन कार्यक्रम सब कुछ हमेशा हिन्दी में करेंले आ कुछ लोग ओहू ले आगा बढ़िके अंगरेजी में लागल बा. संतोष अतने बा कि भोजपुरी पंचायत पत्रिका के हर अंक में कुछ ना कुछ भोजपुरी के सामग्री जरूर रहेला आ बाकी में भोजपुरी सरोकारन से जुड़ल बात.
एहू अंक में ‘फिर उठी भोजपुरी के संवैधानिक मान्यता की माँग’, ‘माॅरीशस : खेतों से सत्ता तक गिरमिटिया मजदूर’, ‘माॅरीशसीय भोजपुरी साहित्य’, ‘गिरमिटियों ने रचा दुनिया का स्वर्ग – माॅरीशस’, ‘विकास के ध्वजवाहक हैं प्रवासी’, भोजपुरी सिनेमा से जुड़ल खबर वगैरह हिन्दी में रहला का बावजूद भोजपुरी सरोकारन से जुड़ल सामग्री बा.
व्यंग लेख ‘नेता काका’, ‘बतकुच्चन’ के एगो कड़ी, कहानी ‘पवित्तर लहर’, आ ‘मॉरीशस : आपन बोली-आपन लोग’ नाम के लेख भोजपुरी में दे के भोजपुरी पढ़े वाला लोग के तोस देबे जोग बा.
चलत चलत एगो निहोरा कइल बेजांय ना होखी कि प्रूफ के बहुते गलती बा जवन ना होखे के चाहीं. एह से पत्रिका के मान पर चोट चहुँपेला.


text:
मेरिंगदेन
मेरिंगदेन नेपाल के प्रदेश संख्या 1 के ताप्लेजुंग जिला में एगो गाँवपालिका बा। थिङ्गलाबू, खाम्लुङ्ग, थुकिमा, लिङ्गतेप, नाल्बू आ सान्थाक्रा नाँव के पुरनका गाविस सभ के मिला के एह नया गाँवपालिका के गठन भइल बा।
गाविस[संपादन]
मेरिंगदेन गाँवपालिका के निर्माण से पहिले ई इलाका कई गो गाविस सभ में बिभाजित रहल जिनहन के आपस में बिलय क के ई गाँवपालिका बनावल गइल। ई गाविस सभ बा:
- थिङ्गलाबू
- खाम्लुङ्ग
- थुकिमा
- नाल्बू
- सान्थाक्रा
- लिङ्गतेप
संदर्भ[संपादन]
- ↑ "MOFALD List of Gaupalika" (PDF) (English में). पहुँचतिथी 2017-06-02.


text: भोजपुरी असोशिएशन ऑफ इंडिया’ (भाई) दिल्ली चैप्टर के संगे मैथिली भोजपुरी अकादमी, दिल्ली सरकार आउर मंगलायतन यूनिवर्सिटी के साझा प्रयास से राजधानी में ‘भोजपुरी लिटरेचर फेस्टिवल 2018’ के आयोजन, हिन्दी भवन दिल्ली में भइल। उद्घाटन सत्र में वरिष्ठ पत्रकार ओंकारेश्वर पाण्डेय, विश्व भोजपुरी सम्मेलन के अध्यक्ष अजीत दुबे, संपादक प्रमोद कुमार, अभिनेता सत्यकाम आनंद दीप प्रज्ज्वलन कइलें आउर आपन-आपन विचार रखलें ।एह मोका पर ‘भोजपुरी असोशिएशन ऑफ इंडिया, दिल्ली चैप्टर के समन्वयक जलज कुमार अनुपम एह फेस्टिवल के उदेश्य ‘भोजपुरी भाषा के गौरवशाली इतिहास से नयी पीढ़ी के रुबरु करावल…Read More


text:
बारिश - Song Hindi lyrics and Download
यह गाना नेहा कक्कर वेस्ट सोंग मूवी का है। यह गाना गीत- बिलाल सईद, संगीत- बिलाल सईद, गायिका- नेहा कक्कर। ने गाया है
बारिश Hindi Lyrics
काली रात, ते होवे पई बारिश
तेरी याद, करे कोई साजिश
नाले दिल दि ऐ फरमाइश
तू इक वारी आ जावे
के दिल जरा लग जावे
तू इक वारी आ जावे
के दिल जरा लग जावे
मुशकिल दिल नू अज समझाना
तेनू सजना पैना ऐ आना
जग गया फेर इक दर्द पुराना
कोल बिठा के तेनू सुनाना
मरजाने इस चन्दरे दिल दी
पूरी हो जाये ख्वाहिश
तू इक वारी आ जावे
के दिल जरा लग जावे
तू इक वारी आ जावे
के दिल जरा लग जावे
(तू इक वारी आ जावे) -३
के दिल जरा लग जावे


text:
महानंदा
महानंदा (नेपाली: महानदी, बंगाली: মহানন্দা নদী) भारत आ बांग्लादेस में बहे वाली एगो ट्रांसबाउंड्री नदी बा। ई गंगा नदी सिस्टम के एगो महत्वपूर्ण नदी हऽ आ एकर प्रमुख सहायिका मेची नदी हवे जे नेपाल से निकसे ले आ नैपाल अउरी भारतीय राज्य पच्छिम बंगाल के बीच बाडर बनावे ले। महानंदा नदी खुद भारत के पच्छिम बंगाल, आ बिहार राज्य से होके बांग्लादेस में जा के गंगा में मिले ले।
नदी के कुल लंबाई 360 किलोमीटर (220 मील) बा आ ई पहाड़ी इलाका से उतरे के बाद बहुत कम ढाल वाली जमीन में बहे ले एही कारण मानसून के सीजन में एह नदी में अक्सर बाढ़ आवे ले।
बिसयसूची
बिबरन[संपादन]
महानंदा के उदगम हिमालय परबत से होला: दार्जिलिंग जिला में कुरसियांग के पूरुब में चिम्ली के लगे महालदिरम पहाड़ पर पगलाझोरा झरना से ई नदी निकसे ले, एह अस्थान के ऊँचाई समुंद्र तल से करीबन 2,100 मीटर (6,900 फीट) हऽ।[1][2][3] ई महानंदा बनजीव अभयारण्य से हो के बहे ले आ सिलीगुड़ी के लगे मैदान में परवेश करे ले आ जलपाईगुड़ी जिला के छू के गुजरे ले।[2][4]
नदी बांग्लादेस में पाँचगढ़ जिला के तेतुलिया के लगे परवेश करे ले आ 3 किलोमीटर (1.9 मील) बहे के बाद फिर भारत के सीमा में आ जाले।[5] एकरा बाद ई पच्छिम बंगाल के उत्तर दिनाजपुर जिला में आ बिहार के किशनगंज आ कटिहार जिला में बहे ले आ फिर पच्छिम बंगाल के मालदा जिला में परवेश करे ले।[6][7] महानंदा एह जिला के दू हिस्सा में बाँटे ले — पूरबी इलाका, जे मुख्य रूप से पुराना अल्यूवियम के जमाव से बनल हवे आ तुलना में कम उपजाऊँ हवे जेकरा के बारिंद कहल जाला, आ पच्छिमी इलाका जे फिर से कालिंद्री नदी द्वारा दू हिस्सा में बाँटल जाला, उत्तरी हिस्सा के "ताल" कहल जाला जे निचाई के जमीन वाला बाढ़ परभावित इलाका हवे आ दक्खिनी हिस्सा के "दियारा" कहल जाला जे उपजाऊँ आ घन आबादी वाला इलाका हवे।[8]
ई नदी बांग्लादेश के नवाबगंज जिला में गोदागिरी के लगे गंगा नदी में मिले ले।[1]
बाढ़[संपादन]
महानंदा नदी में लगभग हर साल बाढ़ आवे ला आ जवना साल मानसून मजबूत रहे ला एकरे बाढ़ से काफी इलाका परभावित होला।
बिहार के किशनगंज आ कटिहार जिला एह बाढ़ से सभसे ढेर परभावित होलें। बाढ़ से बचाव खातिर नदी के तीरे बाँध बनावल गइल बाकी लोकल लोगन के मानल बा कि बाँध बनावे से इस्थिति अउरी खाराब भइल बा। कुछ जगह बाँध के टूट जाए के बाद केंद्र सरकार जब दुबारा एकरा बनवावे के पहल कइल लोकल लोग एकर भरपूर बिरोध कइल।[9]
संदर्भ[संपादन]
- ↑ 1.0 1.1 Sharad K. Jain; Pushpendra K. Agarwal; Vijay P. Singh. Hydrology and Water Resources of India. p. 360. Google books. पहुँचतिथी 2010-05-14.
- ↑ 2.0 2.1 "Rivers in Siliguri". Mahananda River. Siliguri on line. पहुँचतिथी 2010-05-14.
- ↑ "Rivers". Darjeeling News.Net. पहुँचतिथी 2010-05-14.
- ↑ "Mahananda Wildlife Sanctuary". nature beyond. पहुँचतिथी 2010-05-14.
- ↑ "News from Bangladesh". पहुँचतिथी 2010-05-14.
- ↑ "Uttar Dinajpur district". Uttar Dinajpur district administration. पहुँचतिथी 2010-05-14.
- ↑ "Kishanganj district". Kishanganj district administration. ओरिजनल से 8 April 2010 के पुरालेखित. पहुँचतिथी 2010-05-14.
- ↑ "Malda district". Malda district administration. पहुँचतिथी 2010-05-14.
- ↑ "महानंदा नदी पर बांध को लेकर सरकार ने भेजा एक दल, हुई चर्चा". Eenadu English Portal (Hindi में). hindi.eenaduindia.com. 10 मार्च 2018. पहुँचतिथी 6 जुलाई 2018.
बाहरी कड़ी[संपादन]
- सुल्ताना नसरीन बेबी (2012), "Mahananda River", में सिराजुल इस्लाम; अहमद ए॰ जमाल, Banglapedia: National Encyclopedia of Bangladesh (दूसरा संपा.), एशियाटिक सोसाइटी ऑफ बांग्लादेश


text:
24 अक्तूबर, 2010
रउरो में कवनो के सींग कबो धंसी................
तोहरा येह सिद्धान्त पर, हमरो आवे हसीं
रउरी सिद्धान्त पर हमरा हसी आवत बा । रउरा बहुत बड़वर पशु प्रेमी हईं (पता ना मनई से प्रेम ह.. कि ना) रउआ हाईकोर्ट से मुकदमा दर्ज करावत हई । नगर निगम के महापौर अन्जु चौधरी, नगर आयुक्त राजमंगल, पूर्वनगर आयुक्त वीके दुबे सहित तीस लोग पर मुकदमा दर्ज करे के आदेस दिहलसि। आरोप बा कि 2007 की पहिले से लेके अबतक दस हजार गोवंशीय पशुधन के क्रुरता पूर्वक पकड़ के काजी हाऊस में बन्द क... दीहल बा। रउरी पशु प्रेम के बंदगी बा। हकीकत ई बा कि महानगर के सड़कन पर अबहीनों दस हजार से ऊपर की संख्या में छुट्टा जानवर घुमत हवें। हार्न के पों पों बाजत रहे, लेकीन ऊ नन्दी महाराज लोग पगुरी कइला में लागल रहेला। जाम के झाम में भी येह लोग के बहुत योगदान बा। सड़क पर जगह-जगह मुफ्त में कइल गोबर पर जब कौनो चरपहिया के चक्का चढ़े ला त बगल से गुजरत बाइक सवार चाहे पैदलिहा मनई के कपड़ा पोतनहर अइसन हो जाला। सब्जी मार्केटन से आसमान की भाव चढ़ल तरकारी खरीद के बहरियात कवनो माई-बहिन पर के झपट्टा मार के चौपाया गुण्डा चबा जालन त ओह घर में 'रोटी प्याज' के ही आसरा रहि जा ला। शहर के पॉस इलाका में घूमत टहलत कउनो बड़मनई के पिछवाड़ा में सींग लगा के उलाटत शायद रउरा ना देखले हईं। यूनिवर्सिटी परिसर में बिगड़ैल सांड़ जब कउनो छात्रा के चहेंट ले ला अ बेचारी के हाथ से कापी किताब छितरा जा ला। जान बचावल मुश्किल हो जाला ओह दृश्य के रउरा ना देखले होखब। कबो कबो सड़क पर सांड़न के जंग अ खुरचारी दौड़ में राहगीर भी गंतव्य तक ना पहुंच के अस्पताल पहुंच जा ला। अइसन बहुत उदाहरण बा जवना से पशु के प्रति प्रेम ना जागि सकेला। शहर के चर्चित चितकबरा, कनटूटा, लंगड़ा, भुंवरा, काना, कैरा, गोला, घवरा में कवनो से रउरा प्रेम ना देख सकेलिन। इ कवनो आतंकवादिन से कम ना हवें। रउरा बहुत बड़वर पशु प्रेमी होइब, हम ना जानत हईं। लेकिन अपना आहाता में केतना बीमार, अचलस्त गोवंशी के दवा-दारू, खरी भूंसा के इंतजाम कइले हईं एहुके खुलासा क के समाज के सामने रख दीं। पशु, पशु होलें। मनई के प्रति प्रेम भाव देखाईं। जवन पशु खूंटा से बन्हि के ना रहेलन उ अवारा कहल जालन। उनकर असली जगह जंगल ह। जहां जंगलराज चलेला। गोरखपुर शहर ह, महानगर ह। एइजा नगर निगम के भी कुछ नियम बा। नागरिकन की सुरक्षा खातिर यदि अवारा पशुन पर डंडा चलता त कवनो बाउर नेइखे होत। अबे बहुत ढीलाई बा। अगर सही में अवारा पशु काजी हाउस में बंद रहितन त सड़क पर ना दिखतन। आंख खोलीं, सड़क पर जानवरन के 'डाराज' देखीं, ओकरा बाद कवनो मनई पर मुकदमा ठोंकीं। हमरा त रउरी येह सिद्धांत पर आवता हंसी, रउरो में कवनो के सींग कबो धंसी।।एन. डी. देहाती
प्रस्तुतकर्ता VMW Team पर 7:32 pm
लेबल: एन. डी. देहाती
सदस्यता लें टिप्पणियाँ भेजें (Atom)


text:
आर.बी. इन्टरप्राईजेस के बैनर तले बने जात भोजपुरी फिलिम ‘लगा देना जान की बाजी‘ के संगीतमय मुहूर्त पिछला दिने मुंबई के अंधेरी वेस्ट के साउंड ट्रेक स्टुडियो में नारियल फोड़ के कइल गइल.
एह फिलिम के निर्देशक मिथिलेश अविनाश बतवलें कि शूटिंग अगिला महीना शुरू होखी. फिलिम का बारे में कहलें कि एह फिलिम में देखावल गइल बा कि समाजिक बुराईयन के मेटावे खातिर कइसे एगो नवही के कोशिश सफल होखत बा. लाख बाधा का बावजूद नायक हारत नइखे आ खराब लोगन के पोल खोलत ओह लोग के समाज का सोझा ले आवत बा.
मुहूर्त के शुभ अवसर पर गायिका इन्दू सोनाली के आवाज में गीतकार मुन्ना दुबे के लिखल गीत संगीतकार छोटे बाबा के निर्देशन में रिकार्ड कइल गइल.
फिल्म के निर्माता राहूल मंडल, लेखक निर्देशक मिथिलेश अविनाश, गीतकार अशोक सिन्हा, विनय बिहारी, आ मुन्ना दुबे, संगीतकार छोटे बाबा, छायांकनकर्ता डी.के.शर्मा, नृत्यनिर्देशक संतोष सर्वदर्शी,आ मनोज आयामी हउवें.
मुख्य कलाकारन में विनय राणा, योगी ठाकुर के नाम तय बा. बाकी कलाकारन के फाइनलाइज कइल जात बा.
(संजय भूषण पटियाला)


text:
काल्हु जब देश एगो नया इतिहास बनावत रहुवे ओह समय बिहार के कुशासन बाबू नीतीश कुमार के गोल देशहित का खिलाफ जा के कश्मीर बिल का खिलाफ वोट दिहलसि. सुशील मोदी जइसन चाटुकार का सहारे नीतीश बाबू के भरम हो गइल बा कि भाजपा उनुका पिछाड़ का नीचे उचकुन लगावे के मजबूर बिया. उनुकरो भरम
एने दू तीन दिन से कश्मीर के नेता लोगन के हदासे हाल बेहाल हो गइल बा. तरह तरह के अफवाह फिज़ा में पसरल बाड़ी सँ. केहू कहत बा कि कश्मीर के तिन टुकड़ा करे जात बिया मोदी सरकार. जम्मू के त पूरा राज्य के दर्जा मिली बाकिर कश्मीर आ लद्दाख के केन्द्र शासित प्रदेश बना
कश्ंमीर में आतंकियन के नेस्तनाबूद करे में लागल सुरक्षा बल आजुओ दू गो आतंकियन के जहन्नुम रवाना करवा दिहलें. लश्करे तोएबा के एह दुनु आतंकियन के बडगान का वथुरा चित्तरगाम नवगाम इलाका में दुतरफा फायरिंग में सुरक्षाबल माल गिरवलेंय सुरक्षा बलन के एह बाति के जानकारी मिलल रहुवे कि कुछ आतंकी एह इलाका में लुकाइल
श्रीनगर 04 अगस्त (वार्ता). जम्मू-कश्मीर के शोपियां जिला में शुक का देर रात से जारी तलाशी अभियान का दौरान सुरक्षाबल आ आतंकवादियन के मुठभेड़ में पांच गो आतंकवादी मरइलें आ अभियान के बाधा चहुँपावे वाला एक दर्जन ढेलाबाज घवाहिल हो गइलें. रक्षा मंत्रालय के प्रवक्ता कर्नल राजेश कालिया आजु शनिचर के यूनीवार्ता के बतवलें कि
श्रीनगर, 03 अगस्त (वार्ता). उत्तर कश्मीर में बारामूला जिला के सोपोर में आजु जुम्मा का दिने सुरक्षा बल आ आतंकवादियन का बीचे चलत मुठभेड़ में दू गो आतंकवादियन के मार गिरावल गइलें. पुलिस के एगो प्रवक्ता बतवलन कि सोपोर का एगो गांव में आतंकवादियन के मौजूदगी के खुफिया जानकारी मिलला प राष्ट्रीय राइफल, जम्मू कश्मीर
अवंतिपोरा 01 अप्रैल (वार्ता). दक्खिन कश्मीर में आजु मुठभेड़ के तीन गो अलग-अलग घटना में 11 गो आतंकवादी मारल गइलें बाकिर हमनी के तीन गो जवानो शहीद हो गइले. एह दौरान आतंकियन के कवच बने का कोशिश में दू गो कश्मीरियनो के मौत हो गइल आ 40 जने घवाहिलो हो गइले. एह बीच अफवाह पसरे
श्रीनगर,12 मार्च (वार्ता). जम्मू कश्मीर के अनंतनाग जिला में आजु सुरक्षा बल आतंकियन से मुठभेड़ में एगो विदेशी आतंकी समेत तीन गो आतंकवादियन के मार गिरवलें. खबर मिलल रहुवे कि इलाका में कुछ आतंकवादी लुकाइल बाड़ें त राष्ट्रीय राइफल्स, जम्मू कश्मीर पुलिस के विशेष अभियान ग्रुप अउर केंद्रीय रिजर्व पुलिस बल साझा आभियान में अनंतनाग
काल्हु आइल ओपिनियन पोल में बतावल गइल बा कि उत्तर प्रदेश, पंजाब, गोवा, उत्तराखण्ड, अउर मणिपुर में होखे वाला विधानसभा चुनाव में पंजाब छोड़ हर राज्य में भाजपा सबले आगा रही. उत्तर प्रदेश, पंजाब, अउर गोवा में त्रिशंकु परिणाम आई जबकि उत्तराखंड में भाजपा के बहुमत मिल जाई. कश्मीर के गुरेज सेक्टर में बुध का
मध्यप्रदेश के भोपाल में शौर्य स्मारक के उद्घाटन कइला क बाद प्रधानमंत्री नरेन्द्र मोदी कहलन कि उनकर सरकार वन रैंक वन पेंशन के वायदा पूरा क दीहलसि, जबकि पहिले के सरकार बड़हन बड़हन वायदा कइला क बादो एह दिसाईं कुछ ना कइली सँ. शौर्य सम्मान सभा में पहिले के सैनिकन आ शहीदन के परिवारवालन के


text:
गोरखपुर जिला
गोरखपुर भारतीय राज्य उत्तर प्रदेश के उत्तरी पूरबी हिस्सा में एगो जिला बा। एकर मुखयालय गोरखपुर शहर हवे आ ई अपनहीं नाँव के मंडल में आवे ला। जिला के नाँव नाथ संप्रदाय के संत बाबा गोरखनाथ के नाँव पर पड़ल हवे। एह जिला के कुल रकबा 3,483.8 वर्ग किलोमीटर (1,345.1 वर्ग मील) बाटे आ 2011 में जिला के कुल जनसंख्या 4,440,895 रहल।
जिला से हो के बहे वाली प्रमुख नदी राप्ती नदी हवे। रामगढ़ ताल, गोरखनाथ मंदिर, सरदार नगर मिल, गोरखपुर विश्वविद्यालय आ गोरखपुर एयर फोर्स बेस एह जिला के मुख्य पहिचान बाड़ें।
बिसयसूची
इतिहास[संपादन]
नाँव[संपादन]
गोरखपुर जिला के नाँव एही नाँव के शहर के अधार पर पड़ल हवे जे एह जिला के मुख्यालय हवे। खुद गोरखपुर शहर के नाँव एगो संत बाबा गोरखनाथ के नाँव पर धराइल हऽ जे नाथ संप्रदाय के सभसे प्रमुख संत रहलें। गोरखपुर शहर में बाबा गोरखनाथ के मंदिर आ मठ बाटे आ ई एह शहर आ जिला के खास पहिचान भी हवे। गोरखनाथ के संस्कृत नाँव गोरक्षनाथ रहे जेकर देसी भाषा में रूप बदल के गोरखनाथ भ गइल। कथा के मोताबिक ई नाथ संप्रदाय के पहिला संस्थापक मछेंदरनाथ (संस्कृत: मत्स्येन्द्रनाथ) के चेला रहलें। एह इलाका में अउरियो कई गो अइसन मठ आ समाधी अस्थापित बाड़ें जे एह नाथ संप्रदाय से जुड़ल हवें।
प्रशासनिक इतिहास[संपादन]
आधुनिक काल में, सन 1801 में ब्रिटिश ईस्ट इंडिया कंपनी द्वारा एह इलाका के अधिकार अवध के नबाब से हासिल कइल गइल आ गोरखपुर जिला के अस्थापना भइल। एह नाया बनल जिला के पहिला कलेक्टर मिस्टर रूल्टेज बनलें।[2] साल 1829 में गोरखपुर शहर के नाया बनल कमिश्नरी, अब इनहन के मंडल कहल जाला, के मुख्यालय बनावल गइल आ एकर नाँव गोरखपुर कमिश्नरी रखाइल। ओह समय एह कमिश्नरी में तत्कालीन गोरखपुर जिला (वर्तमान में ई इलाका कई जिला में बिभाजित भ गइल बा: बस्ती, महाराजगंज, देवरिया आ कुशीनगर जिला पहिले सभ एकही में रहलें), तत्कालीन आजमगढ़ जिला (वर्तमान में आजमगढ़ आ मऊ) आ गाजीपुर जिला (वर्तमान में गाजीपुर आ बलियाँ) सामिल रहलें।
साल 1865 में गोरखपुर जिला के पहिला बिभाजन भइल आ बस्ती नाया जिला बनल। बाकी बचल गोरखपुर जिला से 1946 में देवरिया (वर्तमान देवरिया जिला आ कुशीनगर जिला) आ 1989 में महाराजगंज जिला बनलें।
भूगोल[संपादन]
लोकेशन आ बिस्तार[संपादन]
गोरखपुर जिला भारतीय राज्य उत्तर प्रदेश के सभसे पूरबी-उत्तरी हिस्सा में पड़े ला आ देवरिया-कुशीनगर के अलगा से जिला बने से पहिले ई एह राज्य पूरबी-उत्तरी कोन के अंतिम सीमा तक बिस्तार वाला जिला रहल। वर्तमान जिला के भूगोलीय लोकेशन, हाल के गूगल नक्शा पर नापल आँकड़ा[3] अनुसार, 26° 13′ 41″ से 27° 06′ 52″ N अक्षांस, आ 83° 04′ 47″ से 83° 40′ 22″ E पूरबी देशांतर के बीच बा। एकर आकृति लगभग चौखुंटा बाटे आ कुल रकबा (एरिया) 3,483.8 वर्ग किलोमीटर (1,345.1 वर्ग मील) बाटे।[4]
जिला के उत्तर में महाराजगंज जिला, पूरुब में कुशीनगर आ देवरिया जिला, दक्खिन में मऊ, आजमगढ़ आ अंबेडकर नगर जिला (पूरुब से पच्छिम क्रम में), आ पच्छिम में संत कबीर नगर जिला आ सिद्धार्थ नगर जिला बाड़ें। जिला के दक्खिनी सीमा घाघरा नदी से बने ले; पूरुब में कुछ दूर तक एकर सीमा राप्ती नदी से बने ले।
थलरूप आ भूबिज्ञान[संपादन]
पूरा जिला, भूगोलीय रूप से गंगा के मैदान के हिस्सा हवे। ई इलाका हिमालय परबत के दक्खिन के तराई के इलाका में पड़े ला या फिर तराई के दक्खिनी मैदानी हिस्सा में पड़े ला। भूबिज्ञान के हिसाब से ई पुराना जमाना के टीथीज सागर के हिमालय के उत्पत्ती के बाद बचल छाड़न वाला सागर में हिमालय से नद्दी सभ द्वारा ले आइल अवसाद (बालू-माटी-गाद) के गला करे से बनल हवे। एही कारन बहुत गहिराई तक ले इहाँ अल्यूवियम (पानी से बहा के ले आइल अवसाद) मिले ला आ कड़ेर बेडरॉक बहुत नीचे कहीं मौजूद बा।
भूआकृति बिज्ञान के हिसाब से, बड़हन पैमाना पर ई नदी के मैदान वाला इलाका हवे आ सूछ्म स्तर पर देखल जाय तब बाँगर, खादर, नदी के छाड़न, छाड़न झील, प्राकृतिक तटबंधा आ ताल (झील) पावल जालें। जिला के औसत ढाल उत्तर-पच्छिम से दक्खिन-पूरुब के ओर हवे आ राप्ती नदी जिला के सभसे प्रमुख नदी हऽ जेकरे किनारे गोरखपुर शहर भी बसल बा। ई इलाका बहुत उच्चावच (रेलीफ़), मने कि जमीन के सभसे ऊँच आ नीचाई वाला हिस्सा के बीच के अंतर, वाला ना हवे आ ढाल बहुत मद्धिम हवे। एही कारण बरसात के सीजन में इहाँ के ज्यादातर नदी सभ में पानी बढ़े पर नदी के किनारे के दूर तक ले के इलाका पानी में बूड़ जाला नया अल्यूवियम के परत जमा होखे ले।
जलवायु[संपादन]
गोरखपुर जिला में, मौसम के बेध करे वाला अस्थान एह जिला के मुख्यालय गोरखपुर बा जहाँ के आँकड़ा पूरा जिला खातिर प्रतिनिधि के रूप में देखल जा सके ला। एह जिला के जलवायु कोपेन के बर्गीकरण के हिसाब से Cwa प्रकार के हवे। सभसे गरम महीना मई आ सभसे ठंढा महीना जनवरी होला। सुरुआती जून से ले के सितंबर ले बरसात के सीजन होला आ मानसूनी बरखा होखे ले। जाड़ा में कोहरा आ गरमी में लूह से जनजीवन परभावित होला।
जनसंख्या[संपादन]
साल 2011 के जनगणना अनुसार, गोरखपुर जिला के कुल जनसंख्या 4,440,895 रहल[1] आ ई यूरोपियन देस क्रोएशिया के लगभग बरोबर बा[5] या अमेरिका के केंचुकी राज्य[6] के बरोबर बा। एकरे आधार पर तुलना कइल जाय तब भारत के जिला सभ में ई 40वाँ नंबर पर आवे ला (जनगणना के समय रहल कुल 640 जिला सभ में)।[1] जिला के जनसंख्या घनत्व 1,337 निवासी प्रति वर्ग किलोमीटर (3,460/वर्ग मील) बाटे।[1] इहाँ 2001–2011 के दशक में जनसंख्या के बढ़ती के दर 17.81% रहल।[1] गोरखपुर जिला में मानव लिंगानुपात 944 औरत प्रति 1000 मर्दाना रहल,[1] आ साक्षरता दर 70.83% दर्ज कइल गइल।[1]
अर्थब्यवस्था[संपादन]
खेती[संपादन]
गोरखपुर जिला के अर्थब्याव्स्था मुख्य रूप से खेती आधारित बा। मैदानी इलाका होखे आ आसपास कौनों खनिज पदार्थ के बहुतायत न होखे के कारण एह इलाका के मुख्य कामकाज खेती बा। उपजाऊँ आ सपाट जमीन, नहर के ब्यवस्था आ ढेर जनसंख्या के कारण अनाज के माँग के चलते एह इलाका में खेती के महत्व ढेर बा।
जिला में जलोढ़ माटी मिले ले जे ज्यादातर बलुई दोमट आ दोमट प्रकार के बा।[7] तराई के ओर के इलाका के माटी के बिकास नम जलवायु आ ऊँच जमीनी पानी के लेवल वाली दशा में भइल हवे आ बनस्पति इतिहासी रूप से लमहर घास वाली रहल हवे। बिचला हिस्सा आ दक्खिनी हिस्सा में बाँगर में कुछ इलाका ऊसर जमीन वाला भी बा। नद्दी के किनारे के जमीन में ढूह प्रकार के माटी भी मिले ला।[8]
जिला के प्रमुख फसल में धान, गोहूँ, अरहर, ज्वार-बजड़ी, आलू इत्यादि बा। तराई के इलाका में गन्ना के खेती बहुत होला जे एह इलाका आ पूरा उत्तर प्रदेश के तराई वाला भाग के खास बिसेसता हवे।[9] धान के खेती दुसरा प्रमुख खेती हवे। एहू में गोरखपुर के उत्तरी इलाका में तराई के खास पहिचान, काला नमक नाँव के चाउर, के खेती भी होला जे एगो महकउवा चाउर हवे आ कई मामिला में परसिद्ध बासमती ले बीस मानल जाला।
जिला के ज्यादातर किसान लोग छोट किसान बा।
संस्कृति[संपादन]
गोरखपुर के संस्कृति उत्तर भारतीय संस्कृति आ भोजपुरिया संस्कृति हवे। एहिजा के लोग के रहन सहन परंपरागत रूप से हिंदू मान्यता आ परब-तिहुआर के साथे जुड़ल बा आ साथे-साथ इस्लामी तिहुआर आ रहन-सहन के भारतीय रूप देखे के मिले ला। प्रमुख हिंदू परब तिहुआर में होली, रामनवमी, जन्माष्टमी, दशहरा, आ दीपावली बाने जबकि मुसलमान लोग ईद, बकरीद आ मोहर्रम मनावे ला। खानपान में भात-दाल आ बिबिध किसिम के तरकारी सब्जी मुख्य भोजन हवे जबकि गोहूँ के रोटी भी उत्तर भारतीय इस्टाइल के बने ला। तराई के इलाका होखे के कारन नद्दी आ ताल के भरपूर मौजूदगी के चलते मछरी के भी बहुतायत होला आ इहो खाना के अंग हवे। शाकाहारी लोग के छोड़ दिहल जाव तब मीट आ मुर्गा के चलन भी बा आ इहाँ के माँसाहारी पकवान पर लखनऊ के परभाव भी देखे के मिले ला।
पहिनावा, पुराना ज़माना में मर्द लोग के धोती कुरता आ मेहरारू लोगन के साड़ी रहल जे अभिन भी चलन में बा। नाया जमाना के लोग कुरता पैजामा सदरी, पैंट बुशट आ जींस टी शर्ट पहिरल पसंद करे ला आ लइकी लोग में सलवार सूट के चलन बा।
लोग[संपादन]
गोरखपुर जिला के कई लोग नामी-गिरामी रह चुकल बा। साहित्य के क्षेत्र में फ़िराक़ गोरखपुरी आ विद्यानिवास मिश्र नियर लोग एह जिला में जनमल। उत्तर प्रदेश के मुख्यमंत्री रहल, परसिद्ध नेता बीर बहादुर सिंह एही जिला के रहलें।
एकरे अलावा कई अइसन उल्लेख जोग लोग गोरखपुर से जुड़ाव वाला रहल बा जे एह जिला में ना जनमल बाकी इनहन लोग के कर्मभूमि गोरखपुर रहल भा जिनगी के कौनों महत्व के घटना एह जिला में घटित भइल। परसिद्ध क्रांतिकारी रामप्रसाद बिस्मिल के काकोरी केस में एहिजे फाँसी दिहल गइल। मुंशी प्रेमचंद के कर्मभूमि भी गोरखपुर जिला रहल आ पुणे में जनमल बाबा राघवदास के कर्मस्थल भी इहे जिला रहल।
दिग्विजय नाथ आ आदित्यनाथ, एह जिला में जनमल ना लोग बाकी गोरखनाथ मठ के महंथ रहल आ इनहना लोग के कर्मभूमि गोरखपुर रहल, आदित्यनाथ गोरखपुर से कई बेर सांसद रहल बाड़ें आ वर्तमान में उत्तर प्रदेश के मुख्यमंत्री बाड़ें।
संदर्भ[संपादन]
- ↑ 1.0 1.1 1.2 1.3 1.4 1.5 1.6 1.7 1.8 "District Census 2011". Census2011.co.in. 2011. पहुँचतिथी 2011-09-30.
- ↑ "History". Gorakhpur.nic.in. पहुँचतिथी 2018-05-06.
- ↑ गोरखपुर जिला, गूगल नक्शा पर लोकेशन, गूगल।
- ↑ "Gorakhpur District Map". Mapsofindia.com. 2014-12-10. पहुँचतिथी 2018-05-06.
- ↑ US Directorate of Intelligence. "Country Comparison:Population". पहुँचतिथी 2011-10-01.
Croatia 4,440,895 July 2011 est.
- ↑ "2010 Resident Population Data". U. S. Census Bureau. ओरिजनल से 2011-07-21 के पुरालेखित. पहुँचतिथी 2011-09-30.
Kentucky 4,440,895
- ↑ http://gorakhpur.kvk4.in/district-profile.html
- ↑ http://gorakhpur.nic.in/gazeteer/chap4.htm
- ↑ http://agriculture.up.nic.in/WriteReadData/CDAP-RKVY/Gorakhpur.pdf